Za prvo dete roditelji će uskoro dobijati 300.000 dinara od države, a za drugo po deset hiljada mesečno u narednih pet godina. Da bi se to ostvarilo dr Slavica Đukić Dejanović, ministarka bez portfelja zadužena za demografiju i populacionu politiku najavljuje da će nakon donošenja Zakona o budžetu, na red doći set finansijskih zakona kako bi bio "popravljen" Zakon o finansijskoj pomoći porodici sa decom ("Sl. glasnik RS", br. 113/2017 i 50/2018).\nMinistarka kaže da je Vlada Republike Srbije već usvojila odluku da se u naredne dve godine poveća jednokratna pomoć za prvo dete sa sadašnjih 100.000 na 300.000 dinara.\n– Imajući u vidu činjenicu da najveći broj parova u Srbiji ima samo jedno dete, odlučili smo da za drugo dete dobijaju mesečno nadoknadu od 10.000 dinara do detetove pete godine života, u ovom trenutku je taj iznos predviđen samo do drugog rođendana – istakla je resorna ministarka za demografiju i populacionu politiku.\n– Očekuje nas donošenje Zakona o pravima deteta i zaštiti prava deteta, izmene Porodičnog zakona ("Sl. glasnik RS", br. 18/2005, 72/2011 - dr. zakon i 6/2015), a formirana je i Nacionalna koalicija za okončanje dečjih brakova. S obzirom na to da zvanični podaci Unicefa govore da jedno od četiri deteta roditelji fizički disciplinuju, naša zemlja je prošlog novembra pristupila Globalnom partnerstvu za okončanje nasilja nad decom. Posebno nas zabrinjava životna situacija dece koja žive na socijalnim marginama jer podaci govore da u 38 odsto romskih naselja deca nemaju pristup vodovodnoj mreži, a u 74 odsto naselja nemaju odgovarajuće higijenske uslove i pristup jeftinijoj pijaćoj vodi – istakla je dr Slavica Đukić Dejanović.\nIzvor: Vebsajt Politika, K. Đorđević, 21.11.2019.


Teroristički napadi reklama za Islamsku državu\nM. D. 22. jula 2016. 09:21\nIslamska država preuzela je odgovornost za nekoliko velikih napada na Zapadu, koje je, izgleda, samo inspirisala, ali nije izvela, tvrdi francuska agencija AFP i ocenjuje da uz malo truda, ona na taj način dobija veliku reklamu i širi strah.\nTakvi napadi, kako navodi, zahtevaju daleko manje truda nego što je potrebno za planiranje i finansiranje operacija u Evropi i SAD, kao i za slanje džihadista na teren da bi ih izvršili.\nOstavljaju, takođe, manje tragova vlastima da ih speče, dodaje agencija.\n„Oni omogućavaju Islamskoj državi da sebe prikaže kao da i dalje vrši napade na svoje neprijatelje, iako je ta organizacija pretrpela niz poraza u Iraku i Siriji“, navodi AFP.\nStručnjak za terorizam i naučni saradnik u američkoj neokonzervativnoj organizaciji Forum za Bliski istok Ejmen al Tamimi smatra da takvi napadi omogućavaju da se razvije klima straha i ojača ideja da je Islamska država i dalje moćna sila iako je pretrpela gubitke na terenu.\nMeđutim, kako kaže, način na koji je Islamska država preuzela odgovornost za napade ukazuje na nedostatak njenog „direktnog i operativnog učešća“.\nSturčnjak za terorizam i viši saradnik u američkom Institutu Brukings Vil Mekents smatra da je ohrabrivanje napada u zapadnim zemljama deo strategije Islamske države što, kako navodi, dokazuje činjenica da je ta organizacija spremna da preuzme odgovornost za većinu tih napada.\n„Ne samo da su napadi, koje je ona inspirisala, teži za zaustavljanje zbog nedostaka operativnih veza, već izazivaju veću paranoju“, navodi Mekents dodajući da je razlog to što napadač može biti bilo ko.\nAFP navodi da jezik, koji je Islamska država koristila pri preuzimanju odgovornosti za napade u Nemačkoj i Francuskoj, pokazuje da je ona pre inspirisala napade nego da je imala operativnu ulogu u njima.\nAgencija Amak, koja je povezana sa džihadistima, saopštila je da tinejdžer, koji je sekirom i nožem napao putnike u vozu u Bavarskoj, „izvršio tu operaciju u odgovoru na pozive da se napadaju zemlje koje su deo koalicije, koja se bori protiv IS“.\nTa agencija je, kako navodi AFP, koristila sličan jezik nakon napada kamionom na šetalištu u Nici, u kojem je ubijeno 84 ljudi.\n„Oba napadača su opisana kao pripadnici Islamske države, ali to ne znači nužno da su imali ikakve direktne veze ili da ih je obučavala ta džihadistička grupa“, ocenjuje AFP.\nKako podseća, portparol takozvane Islamske države Abu Mohamed al Adnani 2014. godine je pozvao na napade na građane zapadnih zemalja i dao uputstva kako ih izvršiti bez vojne opreme, odnosno korišćenjem kamenja, noževa ili gaženjem ljudi vozilima.\nOd tada je ta organizacija neprekidno objavljivala niz propagandnih fotografija, snimaka i tekstova u kojima veliča svoje aktivnosti i poziva muslimane da joj se pridruže, dodaje francuska agencija.\n„Takva propaganda daje okvir za napade pojedinaca, koji imaju psiholoških problema ili su na neki drugi način skloni nasilju, bez obzira na to da li imaju dugogodišnje veze sa islamskim ekstremizmom“, zaključuje francuska agencija.\nislamska državateroristički napad


Republika Srpska uvodi registar pedofila - Svet - Dnevni list Danas\nPočetna » Svet » Republika Srpska uvodi registar pedofila\n2Piše: Fonet 29. marta 2018. 13.31 Izmenjeno: 13.34\nPravo uvida u taj Registar,u kome će biti svi osnovni podaci o pravosnažno osuđenim, imaće policija, tužilaštvo i sudovi.\nUpis podataka biće preuzet iz pravosnažnih presuda, ali kada se radi o osobama koje se nalaze u kaznenoj evidenciji, oni će biti preuzeti iz tog dokumenta, prenosi klix.ba.\nSve osobe i institucije koje će zapošljavati osobe za rad s decom biće dužne da provere da li je potencijalni radnik evidentiran u tom registru.\nOsobe koje budu upisane u registar imaće posebne obaveze, da se javljaju policiji jednom godišnje lično, prilikom putovanja prijave gde idu, koliko ostaju, a ta obaveza trajaće deset godina, nakon izdržane kazne, ako u tom periodu ne ponovi krivično delo. Po Krivičnom zakoniku RS osude za ta krivična dela ostaju doživotno.\npedofili, registar, Republika SrpskaBanja Luka\n29. marta 2018. u 19.13\nHoce li Kacavenda biti na toj listi?\n30. marta 2018. u 08.23\nSada će navaliti razne NVO, opozicija i još neke organizacije da se bore za zaštitu ličnih podataka gore navedenih lica, samo da budu protiv Vlade RS.


Najbolja aplikacija za Euro 2016 u fudbalu - eKako\nNajbolja aplikacija za Euro 2016 u fudbalu\nAko ste se zapitali koja je najbolja aplikacija za Euro 2016 prilično smo sigurni da je “Euro Football 2016” upravo ono što vi tražite!\nZa nekog ko voli da periodično prati fudbal, ove informacije koja pruža Euro Football 2016 aplikacija su idealne da ga vrati u štos sa tekućim dešavanjima. Žargonski rečeno, “da se pohvata šta i kako”. Primjera radi, nema ko nije pratio kvalifikacije, međutim mnogi su bili fokusirani samo na grupu u kojoj igra njihova reprezentacija pa sada možda ne znaju koje su to ostale reprezentacije prošle dalje. Takođe, često se dešava da korisnici prestanu da prate kvalifikacije ukoliko njihova reprezentacija ne prođe dalje, pa tako kasnije nisu u toku sa Eurom. Ima mnogo i onih koji do samog Evropskog prvenstva nisu imali vremena da prate reprezentativna fudbalska dešavanja.\nEuro Football 2016 aplikacija je praktično “štek” pun informacija o svim reprezentacijama koji učestvuju u ovom takmičenju, o rasporedu utakmica, o statistici, uživo informacija o rezultatima, tabelama, timovima pa čak i stadionima! I što je najbitnije, tu nećete naći nešto što nije vezano za EP 2016. To je jako bitno za one koji žele, ili imaju vremena samo da prate Euro 2016.\nInače, Euro Football 2016 nije zvanična aplikacija ove fudbalske manfestacije, to moramo da istaknemo. No, bez obzira na to, ona je dostupna na Google Play prodavnici i možete je preuzeti odmah klikom na priloženi link: Euro Football 2016\nIme: Euro Football 2016\nTežina: 3.7 mb\nAndroid verzija: 4.0 +\nOcjena sadržaja: PEGI3\nZahtjeva: – Pristup mreži / Pokretanje pri startupu\nTakođer uvijek je dobro preuzeti i oficijelnu aplikaciju neke manifestacije. U ovom slučaju oficijelnu aplikaciju Europskog prvensta u Francuskoj 2016, možete preuzeti na OVOM linku.


Na Kosovu i dalje sporno mjesto predsjednika - Vijesti.me\nPACOLI NE ODUSTAJE\nNa Kosovu i dalje sporno mjesto predsjednika\nKandidat DPK-a za predsjednika Kosova je dosadašnji predsjednik Skupštine Jakup Krasnići.\nDemokratska Partija Kosova (DPK) i Alijansa za novo Kosovo insistiraju da predsjednik Kosova bude iz njihove stranke, tako da je moguće da propadnu dogovori o\nformiranju koalicione vlasti, piše prištinski list "Koha Ditore".\nDemokratska Partija Kosova Hašima Tačija, koja traži mjesto predsjednika i premijera, sinoć je "povećala" svoju ponudu potencijalnom partneru za buduću koaliciju i predložila joj da lider Alijanse Bedžet Pacoli bude na funkciji zamjenika premijera i ministra spoljnih poslova.\nDPK je nudila i poziciju predsjednika Skupštine i tri ministarska mjesta, međutim ANK je to odbila i insistira da Pacoli bude predsjednik Kosova ili neće ni ući u Vladu, piše list.\nJedan visoki zvaničnik DPK-a je rekao za "Kohu Ditore" da je njihov lider Hašim Tacci "svjestan da neće biti lako formirati vladajuću koaliciju ako koalicionim partnerima ne oslobodi poziciju predsjednika Kosova, ali da smatra da to ne treba da bude Pacoli zbog njegove političke snage".\nAko nijedan od kandidata za predsjednika ne dobije 61 glas u trećoj rundi glasanja u Skupštini, onda su opet mogući prijevremeni izbori na Kosovu, koje se prema Ustavu mogu održati u roku od 45 dana.\nKako je najavljeno, pregovori sa Alijansom će se nastaviti, a Tači je ponovio da će Kosovo ubrzo imati vladajuću koaliciju u sastavu DPK-Alijansa za novo Kosovo-Lista Ibrahim Rugova i politički subjekti iz redova manjina.\nMila za predsjednika narko Kosova


Uhapšeni su muškarci R.H. (28) i H.P. (24) i oni će uz izveštaj o počinjenom krivičnom delu biti predati Kantonalnom tužilaštvu u Tuzli, piše Srpskainfo.\nU saopštenju se navodi da je policija, radeći na suzbijanju i sprečavanju zlopupotrebe droge, uočila dva lica u automobilu “golf”, koja su se, uledavši policiju, pokušala vozilom udaljiti i od sebe odbacili ruksak.\n– Nedugo zatim, sustignut je i uhapšen R.H, dok se H.P. udaljio sa lica mesta, te je narednog dana uz prisutvo advokata došao u službene prostorije, gde je i uhapšen – dodaje se u saopštenju.\nDroga je oduzeta radi veštačenja, a o ovom događaju obavešten je dežurni kantonalni tužilac.


Apple uz pomoć BMW-a radi na električnom automobilu\nutorak, 04 Avgust 2015 11:40\nPrema Reutersovim saznanjima, Apple je sa BMW-om počeo raspravljati o razvoju električnog automobila. Navodno, Appleovi direktori su već obišli fabriku BMW i3 električnih automobila u Leipzigu – svrha posjete je bila istraživanje načina proizvodnje i3 vozila.\nApple sa BMW-om još uvijek nije ništa dogovorio zbog toga što firma poznata po Macovima i iPhoneu želi proizvesti vlastiti putnički automobil. S druge strane, Reutersovi izvori pojašnjavaju da u BMW-u informacije o svojim proizvodnim procesima dijele na kapaljku, jer ne žele biti puki dobavljač auto-dijelova za Apple.\nIako dvije kompanije još uvijek nisu zvanično ušle u saradnju, postoji mogućnost da će kasnije nastaviti pregovore. Apple je za BMW-ovu fabriku zainteresovan zbog toga što se zasniva na jednostavnijem načinu proizvodnje u odnosu na druge proizvođače automobila.\nPopularni voditelj banovan sa Twitcha zbog lažiranja swattinga\nUnblocked piratski proxy sajt u Britaniji popularniji od Spotifyja i Skypea


OTVORENA TREĆA AUTO-MOTO BERZA NA NOVOSADSKOM SAJMU | Novi Sad\nPočetna stranica › OTVORENA TREĆA AUTO-MOTO BERZA NA NOVOSADSKOM SAJMU\nOTVORENA TREĆA AUTO-MOTO BERZA NA NOVOSADSKOM SAJMU\nČlan Gradskog veća za privredu Milorad Radojević prisustvovao je otvaranju Treće auto-moto berze koja će trajati do 5. septembra, u halama, Auli i na otvorenom prostoru Novosadskog sajma.\nOrganizator događaja je Savez vozača Vojvodine, a Novosadski sajam i Grad Novi Sad su im i ovog puta bili partneri i podrška.\n- Kada je prva Auto-moto berza održana 2019. godine poželeli smo da ona nađe svoje mesto u kalendaru sajamskih manifestacija i da bude redovan deo programa Novosadskog sajma. Drago mi je što sad, posle tri godine, možemo reći da su organizatori, Savez vozača Vojvodine, u saradnji sa Sajmom, uspeli u tome, i što Grad Novi Sad podržava ovaj događaj od prvog dana. Iako je iza nas težak period, izazvan pandemijom korona virusa, Auto-moto berza je uspela da zainteresuje i izlagače i posetioce tako da ove godine imamo najveći broj izlagača, čak preko 70. Takođe, očekujemo da, uz poštovanje epidemijskih mera, i broj posetilaca premaši prethodne godine. Ono što je posebno važno jeste veliki broj pratećih sadržaja i programa, koji dodatno doprinose kvalitetu ove manifestacije. Posle perioda stagniranja izazvanog epidemijom, tržište automobila se polako budi, i statistika prodaje automobila u 2021. godini je mnogo bolјa nego u prethodnom periodu. Siguran sam da i jedan ovakav događaj utiče na to da ovi pokazatelјi budu još bolјi i da će biti prilika da se uspostave nove saradnje i novi poslovni kontakti - rekao je Milorad Radojević.\nPrema rečima predsednika Saveza vozača Vojvodine Marka Topa, za ovu godinu pripremili su više različitih segmenata i brojne novitete. Pored osnovnog programa koji podrazumeva trgovinu polovnim automobilima, kvadova, i prateće opreme u oblasti auto-moto industrije, obogatili su program i uveli i testna vozila, plovila i biciklizam. Akcenat je na promociji zdravih stilova života, te će ponuda biti obogaćena biciklima - starim i novim, trotinetima, raznim bordovima i drugim sličnim prevoznim sredstvima. Pored nastupa izlagača u zatvorenom prostoru, u subotu i nedelјu, posetioce na otvorenom prostoru očekuju posebni, novi događaji, kao što je prvi „Track show“-segment vezan za kamionski transport.\nTokom Berze, prilikom ulaska u krug Novosadskog sajma biće neophodno poštovanje svih preporučenih mera prevencije za organizatore, izlagače i posetioce. Biće tu i Kovid redari koji će kontrolisati broj posetilaca u zatvorenom prostoru, sve u cilјu sprečavanja širenja koronavirusa.\nNovi Sad, 3. septembar 2021. godine


Šef grčke policije (EL.AS) najavio je zabranu okupljanja na otvorenom za više od 100 ljudi od 26. januara do 1. februara.\nPo ko zna koji put, sa istim izgorovima, donosi se odluka o zabrani skupova. Zabrana dolazi u trenutku kada se mobilizacija studenata intenzivira zbog promena u visokom obrazovanju uspostavljanjem policije u okviru univerziteta.\nPrethodile su zabrane skupova 17. novembra, u znak sećanja na studentsku pobunu 1973. godine, i ubistva studenta Aleksandrosa Grigoropulosa 6. decembra 2008. godine.\nPosle mnogih reakcija na društvenim mrežama, ali i političkim i društvenim telima, iz sedišta EL.AS. pojašnjeno je da zabrana „nije povezana sa nekim planiranim okupljanjem“.\nOdluka EL.AS-a o zabrani okupljanja više od 100 ljudi, što predstavlja kršenje ljudskih prava, dolazi u trenutku kada je odlučeno da se otvore maloprodaja i škole, a prenatrpanost objekata je stalna pojava.\nTako su odlukom šefa grčke policije od 06:00 časova danas, 26. januara 2021. godine do 06:00 sati 1. februara 2021. godine, zabranjena sva javna okupljanja na otvorenom, u kojima učestvuje više od 100 ljudi.\nOdluka o zabrani skupova uzela je u obzir, između ostalog, najvažnije razloge u javnom interesu u vezi sa zaštitom javnog zdravlja, koji se sastoje u preduzimanju hitnih mera za rešavanje ozbiljnog rizika od širenja koronavirusa. Takođe rizik od daljeg povećanja stope širenja koronavirusa održavanjem javnih skupova na otvorenom uz masovno učešće pojedinaca i preporuka Nacionalnog komiteta za zaštitu javnog zdravlja od 22-01-2021, gde je, između ostalog, predlaže se da maksimalan broj učesnika javnih skupova na otvorenom bude 100 ljudi.\nZa prestupnike, podložne primeni drugih sankcija koje proizilaze iz važećeg zakonodavstva, predviđene su sledeće sankcije:\n– administrativna kazna od 5.000 evra pravnim licima i 3.000 evra fizičkim licima koja organizuju javna okupljanja na otvorenom i\n-administrativna kazna 300 evra licima koja krše zabranu učešćem na javnim skupovima na otvorenom. / ibna


Radovi na putevima - Blic Online\nSaobraćaj u Crnotravskoj ulici, na deonici od Ulice Bahtijara Vagabzade do Bulevara oslobođenja uspostavljen je od danas, kako je bilo i najavljeno, saopšteno je iz Sekretarijata za javni prevoz.\nOčekujte KAŠNJENJA i ZASTOJE: Radovi na nekim deonicama auto-puteva, saobraćaj će biti otežan\nZbog radova na više deonica auto - puteva E - 70 i E - 75, biće zatvorene pojedine saobraćajne trake.\nNa auto-putu E-75, od Zmaja do Mostarske petlje u oba smera, sutra od 5 do 15 časova izvodiće se radovi na košenju, grabuljanju, sadnji i orezivanju šiblja, utovar i odvoz, kao i postavljanje saksija. Radovi će se izvoditi u srednjem pojasu sa pomeranjima.\nPromenljivi uslovi vožnje i danas će pratiti vozače zbog čega će im biti potrebno više opreznosti i strpljenja tokom vožnje, kao i zbog radova na mnogim deonicama puteva u zemlji, saopštio je Auto-moto savez Srbije (AMS S).\nZATVARA SE PRETICAJNA TRAKA Radovi na delu autoputa od aerodroma do Bubanj potok do srede\nNa gradskom delu auto-puta, tačnije petlja "Aerodrom" - petlja "Bubanj Potok", od danas do 7. aprila, od 10 do 16 časova radovi na čišćenju odvodnih kanaleta u razdelnom pojasu.\nOd sutra radovi na BG obilaznici na kružnom toku Resnik\nNa Obilaznici oko Beograda, od sutra do 2. aprila, od 10 do 16 časova, izvodiće se radovi na sanaciji oštećenog kolovoza na više lokalnih mesta na kružnom toku Resnik, uz naizmenično propuštanje vozila, saopštilo je JP "Putevi Srbije".\nVozače danas očekuju povoljni uslovi za vožnju, saopštio je Auto-moto savez Srbije (AMS S), ali podseća da je građevinska sezona u punom jeku, što svakodnevno dosi nove radove i nove izmene na putevima i zbog čega je potrebno da se vozači pre puta dobro informišu o svim mogućim izmenama na datom putnom pravcu.\nAMSS: Danas više vozila na putevima, zbog radova na pojedinim deonicama izmenjen režim saobraćaja\nSa prvim popodnevnim satima počinje i prvi vikend u najtoplijem mesecu u godini koji uobičajeno na početku letnjih godišnjih odmora donosi veću gustinu saobraćaja na putevima, pojedinim naplatnim rampama i graničnim prelazima, saopštio je Auto-moto savez Srbije.\nPAŽNJA, ZATVARA SE DEO PANČEVCA Radovi na mostu sve do 7. oktobra, od 18.00 do 6.00\nBeograđani, spremite se za gužve na Pančevačkom mostu pošto će se na ovoj saobraćajnici nad Dunavom izvoditi radovi od danas pa sve do 7. oktobra, a vozila će se ka Pančevu kretati samo jednom trakom!\nDrugi dan vikenda pa pravilu u jutarnjim satima donosi nešto slabiji intezitet saobraćaja i manji broj vozila na svim prioritetnim putnim pravcima.\nTotalni kolaps u saobraćaju – tako se može opisati trenutno stanje na beogradskim saobraćajnicama. Kišno vreme, početak školske godine i zimski režim javnog prevoza, doneli su sa sobom još veća zakrčenja u saobraćaju, a na posao i u školu se kreće i tri puta ranije nego uobičajeno.\nNEMA ZADRŽAVANJA NA GRANICAMA Putevi prohodni, saobraćaj umerenog intenziteta\nPovoljni vremenski uslovi doprinose dobroj prohodnosti puteva, saobraćaj je umerenog inteziteta van gradova, a na naplatnim stanicama i graničnim prelazima nema dužih zadržavanja, saopštio je jutros AMSS.\nVELIKE GUŽVE na stanicama zbog ukidanja tramvaja\nOd ukidanja tramvaja 2, 5 i 9L, i uvođenja zamenske autobuske linije 5A, putnici javnog gradskog prevoza muku muče da bi stigli do svog odredišta. Na stanicama u 27. marta, Cara Dušana i Džordža Vašingtona čeka i po stotinak ljudi, i svi pokušavaju da uđu u isti autobus.\nSTRPLJENJE Radovi na saobraćajnicama oko aerodroma\nZbog radova koje izvodi JKP "Beograd-put", od srede 2. avgusta u 7.00 do 4. avgusta u ponoć, za saobraćaj će biti zatvorena ulivna saobraćajnica sa puta za aerodrom "Nikola Tesla" ka auto-putu (smer ka Beogradu).\nDOBRI USLOVI ZA VOŽNJU Suvi kolovozi, dobra vidljivost, magla samo na jugozapadu zemlje\nOvog jutra vozače očekuju suvi kolovozi, dobra vidljivost, umeren intezitet saobraćaja van većih gradova i dobra prohodnost na glavnim putnim pravcima, dok magle ima na jugozapadu Srbije, saopštio je AMSS.\nBudite oprezni zbog poledice i magle\nAuto moto savez Srbije upozorio je vozače da voze oprezno i prilagode brzinu voćnje zbog poledice, magle i mraza koji dodatno otežavaju vožnju.\nVozite oprezno: Smanjena vidljivost zbog sumaglice i magle\nVidljivost na pojedinim putnim deonicama u Srbiji smanjena je zbog sumaglice i magle a očekuju se i mokri kolovozi tokom dana.\nOprez na autoputu: Zatvara se leva traka od Mostara do aerodroma\nNa gradskoj deonici autoputa od petlje Mostar do aerodroma "Nikola Tesla" od ponoći skidaju se državne zastavice sa bandera na razdelnim ostrvima kažu iz JP "Putevi Srbije".\nNa graničnim prelazima bez većih zadržavanja, oprez zbog školaraca\nSaobraćaj na putevima u Srbiji umerenog je intenziteta, a na graničnim prelazima nema dužih zadržavanja, saopštio je danas Auto moto savez Srbije.


Povoljno mišljenje o kandidaturi Srbije za EU na dohvat ruke | EurActiv Srbija\nPovoljno mišljenje o kandidaturi Srbije za EU na dohvat ruke\nObjavljeno : 20.09.2011.\t Tweet\nSrbiji je povoljno mišljenje Evropske komisije o statusu na dohvat ruke zahvaljujući reformama. Sadašnje tenzije na Kosovu posledica su neiskrenosti Prištine, koja ne sprovodi dogovor o carinskom pečatu u skladu sa postignutim sporazumom.\nRazgovarao: Dragan Blagojević, dopisnik agencije Beta u Briselu\nEvropski komesar Štefan File je u razgovoru s Vama preneo stav Evropske komisije da je Srbija "odradila veliki posao" i učinila veliki napredak u reformama i sveukupnoj pripremi za mišljenje 12. oktobra o spremnosti da dobije status kandidata za članstvo u EU. Šta je to što je, po Vašem mišljenju, bilo presudno za poslednjih nekoliko meseci da Komisija zaključi da je učinjen krupan napredak, koji je to bitan kvalitet koji je postignut?\nTo su rad i predanost Srbije sprovođenju reformi koje su bile važne pre svega za građane i privredu, ali i za dobijanje statusa kandidata. Činjenica da smo jednu predizbornu godinu pretvorili u izrazito reformsku godinu je pre svega zasluga građana Srbije, ali i svih onih u državi koji su videli da ovo vreme, umesto na prazna politička prepucavanja, može najbolje biti iskorišćeno za to da se ukinu `blanko ostavke, zakonom poveća broj žena na jednu trećinu poslanika počevši od sledećih izbora, usvoji mnogo bolji zakon o finansiranju političkih aktivnosti, nastavi sa teškom ali nužnom reformom pravosuđa.\nOvde (u Briselu) smo komesaru Fileu predočili i podatke koji pokazuju da je u prvih šest meseci ove godine broj krivičnih postupaka koji su pokrenuti s elementom borbe protiv korupcije povećan za 69% u odnosu na isto razdoblje prošle godine. Imamo i povećanje od 24% ukupnog broja slučajeva koje je obradilo naše pravosuđe. Značajna je i činjenica da smo, čemu je doprineo i ovaj susret s komesarom Fileom, u potpunosti uskladili sva u vezi s zakonima o restituciji i javnoj svojini. Ono što kaže Evropska komisija je samo objektivna analiza učinka Srbije u ključnim reformama koje su utvrđene u decembru prošle godine u Akcionom planu koji je usvojila vlada Srbije. Zbog toga verujem da nam je na dohvat ruke povoljno mišljenje kojim bi Evropska komisija preporučila da Srbija dobije status kandidata za članstvo u EU.\nEvropski komesar Štefan File je, posle susreta s Vama, ponovo saopštio da priznavanje Kosova nije uslov za status kandidata za članstvo u Evropskoj uniji. Ali da li je u tumačenju i posebno načina sprovođenja dogovora Beograd-Priština oko `carinskog pečata' u Evropskoj uniji došlo do `nesporazuma' ili nečeg drugog, jer je, recimo, šef češke diplomatije Švarcenberg izjavio da Prag nije bio upoznat z odlukom da s Euleksom na prelaze na severu Kosova dođu i carinici i policajci vlasti u Prištini ?\nMislim da je u ovom slučaju, da budem sasvim jasan, u pitanju manjak iskrenosti Prištine da primeni sporazum o carinskom pečatu na način koji je dogovoren, a to je neutralnost i pečata i prateće dokumentacije. Ali to je manjak iskrenosti i jednog dela međunarodne zajednice koja kao da ne želi da se seti da je razmeštanje Euleksa usledilo posle predsedničke izjave UN, u kojoj se jamči za statusnu neutralnost Euleksa, koji je predložila cela Evropska unija, uključujući i pet zemalja koje nisu priznale jednostrano proglašenu nezavisnost Kosova. Samim tim EU nije mogla da postigne konsenzus oko bilo čega drugog, osim misije (Euleks) koja bi bila statusno neutralna. Nažalost, poslednjih nedelja se vidi da Euleks sve češće izlazi iz te statusne neutralnosti. Predsednik naše vlade (Mirko) Cvetković je u petak predložio (visokoj predstavnici EU Ketrin) Ešton da ovu novonastalu situaciju prevaziđemo tako da se vratimo onome što je međunarodni dogovor i način na koji je nastao Euleks. Činjenica da je rešenje za prelaze Brnjak i Jarinje jedna od šest tačaka u tom dogovoru, kojima je jasno prepoznata specifična situacija koja mora biti predmet specifičnog dogovora. A to je da Euleks, i samo Euleks bude prisutan, bez prisustva kosovskih carinika i takozvane granične policije, koji pokušavaju da se jednostrano nametnu u čas koji je osetljiv za našu zemlju. I da koraci u sređivanju te situacije budu predmet dijaloga između Beograda i Prištine, a ukoliko je to potrebno, runda bi mogla da se održi i pre 28.septembra\nU krugovima EU, a tako je preneseno i navodno uverenje ambasadora svih članica EU u Političko-bezbednosnom komitetu Unije, se kaže da oni ne vide nikakvu bitniju promenu u dolasku Euleksa i carinika i policajaca Prištine na Jarinje i Brnjak, da je to statusno neutralno. Takođe se stalno ponavlja i poziva na raniju ulogu i carinsku funkciju koju je vršio UNMIK i kaže i da je tad, uz UNMIK, na prelazima bilo i kosovskih carinika i policajaca?\nTad kad je bio UNMIK zadužen za carinu na Kosovu, nisu bili prisutni i kosovski carinici, niti je bila prisutna takozvana granična policija. I mislim da je bitno da budemo iskreni i rešavamo probleme kroz dijalog, a ne kroz izvrtanje činjenica i neiskren pristup dijalogu, koji, strah me je, može samo da se završi sukobom ili egzodusom.\nBorba protiv organizovanog kriminala i korupcije biće presudna za pristupanja država Zapadnog Balkana EU. Srbija je, sve govori, naišle na jako dobre ocene za ono što je ostvareno borbi protiv organizovanog kriminala, ali kad je u pitanju korupcija, svi u EU podvlače da je to endemska bolest celog Zapadnog Balkana. Najnoviji podaci u vezi sa suzbijanjem korupcije su veoma dobri, ali šta tu Srbija još može učiniti, pogotovo s obzirom na to da je to bitno i za privlačenje stranih investicija i vladavinu zakona?\nSrbija je u proteklim godinama obezglavila organizovani kriminal, a reč je bila o nekoliko grupa, i to je izuzetno bitno. Korupcija je, nažalost, složenija pojava koja se uvukla u sve pore našeg društva i niko se ne može zavaravati da se to može rešiti preko noći. Ali to ne može biti nikakav izgovor da se ne obračunamo što pre s tom patologijom našeg društva. Dobro je to što je Srbija, kao zemlja u postupku dobijanja statusa kandidata za članstvo u EU, i uradila najviše i kad je u pitanju borba protiv organizovanog kriminala i korupcije. Naša ministarka pravde (Snežana) Malović, je jasno stavljena u ulogu koordinatora svih napora vlade i ima ovlašćenja na tom polju.\nOduzeto je već trista miliona evra dobara koje su držale organizovane kriminalne grupe. Ako pogledamo statistike o broju pokrenutih postupaka, uočljivo je veliko povećanje i to od oko 70% u domenu postupaka s elementom borbe protiv korupcije. A kad je reč o pokrenutim istragama, tu je povećanje još veće. Ipak, ono što još nije dovoljno ostvareno je okončanje tih postupaka. Pre svega naši građani, ali i Evropska unija, očekuju od naše države da završi te istrage i da posle sudskog postupka dođe i do presuda, zatvorskih i novčanih za slučajeve korupcije. To je ono što nas očekuje i, u neku ruku, to će biti sledeće mere. Sad kad imamo bolji zakonski okvir pojačaće se aktivnost koja dovodi do toga da se vinovnici korupcije nađu iza rešetaka.\nUnutar EU postoji očigledan "zamor od proširivanja", kao i zamor u samim zemljama Zapadnog Balkana gde opada naklonost ka učlanjivanju u Uniju, a Evropska unija prolazi kroz krizu evro zone i prezaduženosti nekih članica. Da li činjenica da Srbija ima neke pokazatelje bolje od proseka EU - poput državnog deficita i javnog duga - može da doprinese pozitivnoj slici Srbije u kontekstu odlučivanja o statusu kandidata.\nNedvosmisleno je da su deficit budžeta od 4,5% bruto domaćeg proizvoda (BDP) i dug od 43% BDP, i to u kontinuitetu od deset godina, snažan argument u prilog naše zemlje, koji su prepoznale i svetske rejting agencije koje su u martu poboljšale ocenu o Srbiji, a, kao što vidimo, uveliko smanjuju ocene o kreditnoj sposobnosti drugih zemalja.\nIpak, ta relativno bolja pozicija ne može nikako biti razlog za opuštanje. Mi smo zemlja koja mora da ima mnogo godina snažnog privrednog rasta da bismo postigli pristojan, dobar život našim građanima. Zbog toga najpre, imamo položaj koji ne smemo da izgubimo i zbog toga smo se i dogovorili, biće o tome reči i na godišnjoj skupštini Međunarodnog monetarnog fonda (MMF) i Svetske banke krajem ove nedelje u Vašingtonu, da utanačimo sporazum iz predostrožnosti s MMF-om od jedne milijarde evra. To je argument koji će pomoći Srbiji da napore za finansiranje potreba na međunarodnom tržištu kapitala ostvari na zadovoljavajući način i, sveukupno, to obezbeđuje stabilnost našoj zemlji.\nAli nikako ne smemo smetnuti s uma da nismo izolovano ostrvo i da činjenica da je u drugom kvartalu ove godine zabeležen nulti u Nemačkoj, Italiji i Francuskoj, našim najvećim tržištima, nikako ne može biti povoljna okolnost. Zbog toga moramo biti spremni i za manje povoljne scenarije kad je u pitanju budući privredni rast. Srbija predviđa ove godine rast od 2%, iduće godine od 3%, ali moramo zbog opšte ekonomske situacije u svetu, posebno u Evropi, biti spremni i za izazovnije situacije.\nS obzirom na to da je Srbija u reformi poljoprivrede prilično odmakla, da je situacija na svetskim tržištima hrane takva da su cene žitarica posebno veoma skočile, a da je poljoprivreda glavni izvozni sektor i ka tržištu EU, može li se računati da će poljoprivredni izvoz biti još snažniji oslonac u razmeni s evropskom dvadesetsedmoricom?\nJasno je da to jeste velika šansa, ali i da se ne koristi dovoljno. Sa dve milijarde dolara izvoza možemo, s jedne strane biti zadovoljni, a ova godina će zbog klimatskih okolnosti biti rekordna. S druge strane, činjenica je da jedna Holandija s daleko nepovoljnijom klimom izvozi daleko više. Srbija izvozi mahom žitarice, voće, a donekle i povrće, Srbija bi, poput Holandije, trebalo da izvozi i robu s većom dodatom vrednošću. O tome se oduvek i pričalo. Bitno je da se sada na tome u mnogo većoj meri i radi, tako da se stvaraju i neke agrobiznis grupe, neke domaće, neke inostrane, a mora se omogućiti da veliki broj ljudi bude u stanju da živi od poljoprivrede. To podrazumeva da sitni poljoprivrednici mogu i sa skromnim brojem grla i hektara zemlje imaju korektnu cenu otkupa i organizaciju kroz zadruge i otkupne stanice. Potrebno je i da favorizujemo grupe u poljoprivredi koje će biti u stanju da se takmiče s međunarodnom konkurencijom. Bitno je to što je zahvaljujući naporima ministarstva poljoprivrede i cele naše vlade, Srbija poslednjih meseci obezbedila stabilnost cena i šećera i ulja i hleba - čak je smanjena cena ulja i hleba u poslednje vreme, pošto je rod u tom sektoru u svetu bio dosta obilat.\nKada je reč o pretpristupnim fondovima Srbija posebno nestrpljivo očekuje naročito trenutak kad će moći da koristi onu petu komponentu, a to je podrška za ruralni razvoj, što bi značilo da bi naša poljoprivreda mogla da računa na veliku pomoć? Hrvatska je izračunala da će njena poljoprivreda kad uđe u članstvo EU dobijati 333 miliona evra podrške godišnje.\nOdgovor : Nema sumnje da bi Srbija članstvom, ako se ne promeni poljoprivredna politika EU, dobijala podršku i preko milijarde evra godišnje. Bitno je pre svega da naši poljoprivrednici ne budu u podređenom položaju zbog toga što je Srbija okružena članicama Evropske unije, već da poljoprivreda ima punu korist od članstva. Zato aktivno nastojimo da se u sledećoj finansijskoj perspektivi EU od 2014. do 2020. godine, u meri koliko je moguće otvore ti agrarni fondovi za našu poljoprivredu. To jeste teško uraditi zato što ona najbitnija stavka direktnih plaćanja po hektaru za poljoprivrednike u EU počinje da se ostvaruje tek nekoliko godina posle ulaska neke zemlje u članstvo Unije. Mi tražimo da se to otvori i pre ulaska u EU, ali to će biti teško da članice Unije to prihvate, jer je ceo budžet EU pod pritiskom i realno počinje da opada.\nTu se postavlja i pitanje sposobnosti državne uprave zemlje da te krupne svote finansijske podrške EU pretoči u projekte. U Evropskoj komisiji smatraju da Srbija ima sposobnu administraciju, ali hoće li ona biti u stanju da u projekte pretvori velike svote novca kad se mnogo više otvore fondovi EU?\nTo je jedan od velikih izazova evropskih integracija za sve zemlje, pa će biti i za nas. Treba reći, međutim, da smo u prvoj deceniji saradnje s EU uspeli da apsorbujemo 99,7% sredstava koja su nam stavljena na raspolaganje. Istovremeno se u ministarstvu finansija i drugim ministarstvima pripremamo za takozvano decentralizovano upravljanje dobijenim sredstvima od EU, s ciljem da dobijemo sertifikaciju za sve elemente evropskog budžeta od 2013. godine.\nVeć smo formirali tela poput Agencije za agrarna plaćanja i jačamo njihov kapacitet, tako da Srbija već priprema kapacitet i za sledeći korak - statusa kandidata i početka pregovora o članstvu. Ali iskustvo Rumunije i Bugarske je upozoravajuće i nikako se ne sme potceniti napor koji apsorbovanje tih fondova predstavlja. U tom cilju je Srbija predložila, a sve zemlje Zapadnog Balkana podržale, da se postepenije povećavaju pretpristupni fondovi EU i to i pre ulaska u Uniju. Jedan od problema za Rumuniju, a to će biti i za Hrvatsku, je to što se faktor novca stavljenog na raspolaganje iz fondova umnožava za deset-petnaest preko noći. Hrvatska danas apsorbuje oko 150 miliona evra, a od nje se očekuje da apsorbuje dve do tri milijarde evra godinu-dve kasnije, po ulasku u članstvo.\nTo je veliki problem i zato predlog Zapadnog Balkana, koji smo mi podstakli, o postepenijem i većem otvaranju fondova treba da obezbedi i bolju pripremu kapaciteta i institucija za sledeće korake. A manje korupcije, više transparentnosti i bolja apsorpcija sredstava ide s tim. Dobili smo i zvanični stav Evropske komisije, koja to baš ne naziva "linearizacijom", ali je prihvatila kao važan modalitet budućeg budžetskog ciklusa fleksibilnost, koja će omogućiti novac ne bude unapred lociran po zemljama. Umesto toga vodiće se računa da one zemlje koje napreduju brže i bolje, koje imaju bolji apsorpcioni kapacitet, mogu to i da iskažu i da ne budu kočene. Bitan je i predlog Evropske komisije za infrastukturni fond "Povežimo Evropu", u kojem se predlaže da ukoliko se finansira panevropska infrastruktura, da ta infrastruktura, koja će se graditi iz fonda kojim će upravljati Evropska komisija, a ne zemlje članice, može da se proširi, da ide i u zemlje koje nisu članice EU. To je šansa za našu zemlju da se izgradi autoput do Crne Gore, Bosne i Albanije, da se izgradi železnički koridor 10, ili da se od Dunava napravi jedna velika saobraćajnica.


Vlada, sindikat i poslodavci osnivaju privremeno radno telo\nBEOGRAD - Na jučerašnjem sastanku predstavnika vlade, sindikata i poslodavaca dogovoreno je formiranje privremenog radnog tela sa premijerom Mirkom Cvetkovićem na čelu, koje će raditi na trajnom izlasku Srbije iz krize i stvaranju uslova za uspešan privredni razvoj. Kompletan tekst\nBoljević: Očekujemo da Ustavni sud odluči do 30. juna\nBEOGRAD - Društvo sudija Srbije očekuje da će Ustavni sud Srbije odlučiti o žalbama neizabranih sudija do 30. juna kada prestaje njihov radno-pravni status, ne isključujući mogućnost obraćanja i sudu u Strazburu. Kompletan tekst\nVALJEVO - Radnici fabrike vijaka "Gradac" u Valjevu, koji su od pre četiri dana stupili u generalni štrajk, blokirali su juče pre podne zaobilaznicu puta Valjevo-Užice ka centru grada, a koja prolazi pored fabrike. Kompletan tekst\nRadnici "Zastave elektro" se opredelili za socijalni program\nRAČA - Svi radnici u preduzeću "Zastava elektro", koje je kupila južnokorejska kompanija "Jura", izjasnili su se za dobrovoljni odlazak uz socijalni program, rečeno je u sindikatu te fabrike. Kompletan tekst\nOrbović: Ubuduće manje otkaza\nBEOGRAD - Predsednik najuticajnijeg Saveza samostalnih sindikata Srbije Ljubisav Orbović izrazio je danas očekivanje da, nakon dogovora socijalnih partnera, u Srbiji bez posla neće ostati 100.000 zaposlenih koliko je, prema ranijim procenama, trebalo da bude otpušteno u Srbiji. dalje\nŠtrajk u "Knjazu" se nastavlja\nARANĐELOVAC - Radnici kompanije "Knjaz Miloš" u Aranđelovcu nastavili su juče ujutru započet generalni štrajk posle neuspelih pregovora sa rukovodstvom održanih u noći između utorka i srede.\nŠtrajkači su juče najavili da će obustava rada biti nastavljena do ispunjenja zahteva, od kojih je najglavniji odustajanje rukovodstva od proglašavanja 106 radnika tehnološkim viškom. Radnici traže i povećanje zarada zaposlenih koji rade najjednostavnije poslove i poštovanje kolektivnog ugovora.\nGeneral Trifunović dobio rešenje o obustavljanju postupka\nBEOGRAD - General bivše JNA Vlado Trifunović, koga je vojno tužilaštvo teretilo za podrivanje vojne i odbrambene moći zemlje, izjavio je da je dobio rešenje dalje\nPočinje sezona odbrane od grada\nBEOGRAD - U Srbiji danas počinje redovna šestomesečna sezona odbrane od grada i za 1.601 protivgradnu stanicu obezbeđeno je po pet raketa, saopštio je Republički hidrometeorološki zavod. dalje\n"Spaner" od danas leti na liniji Beograd-Barselona\nNovi sistem bezbednosti u poštama u Srbiji\nNajavljeno širenje usluga elektronske uprave


Vladimir Orlić: Molimo međunarodnu zajednicu da reaguje - Radio televizija Pančevo\n24. septembra 2021. 24. septembra 2021. 092\nSrpska napredna stranka upozorava na neizdrživu situaciju na Kosovu i Metohiji i moli međunarodnu zajednicu da reaguje zbog teške situacije u kojoj se nalaze kosovski Srbi, izjavio je danas funkcioner SNS Vladimir Orlić.\n“Pozivamo međunarodnu zajednicu ne da se oglasi već i da reaguju, prisutni su na KiM, imaju mehanizme i autoritet”, rekao je Orlić na konferenciji za novinare na kojoj je osudio i verbalne napade na majku predsednika Srbije, ali i izostanak reakcija.\nVeć šest dana na severu su ROSU, oklopna vozila … a sve to predstavlja i kršenje Briselskog sporazuma, rekao je Orlić i naglasio da SNS pozdravlja i pruža podršku dostojanstvenom i junačkom srpskom narodu koji sve to izdržava i ulaže nadljudske napore da se situacija reši ali tako da ne bude ugroženo ni njihovo ni dostojanstvo Srbije.\nOrlić je reagovao i na uklanjanje transparenata i bilborda sa natpisom Zajednica srpskih opština i pitao ko su ljudi kojima smeta ZSO koja je trebalo da je nesporna.\n“Kome ZSO smeta da je spreman nasiljem da odgovara i na to što piše”, pitao je Orlić i dodao da Beograd očekuje da međunarodna zajednica kaže da li je takvo ponašanje ispravno.\nOrlić je izrazio nezadovoljstvo i zbog izostanka reakcija na uvrede koje je pisac Marko Vidojković i “onaj drugi sa njim” izneo na račun predsednikove majke.\nOcenio je da su svi ti napadi na porodicu Vučić, predsednikovu decu rezultat onoga što slušamo od “Dragana Ðilasa, Marinike Tepića i svih koji pripadaju tajkunsko-mafijaškom delu bivšeg režima”.\n“Moramo da pitamo šta se dešava sa ostalima, da li je moguće da ne reaguju oni koji bi morali da reaguju prvi, zašto ćuti poverenica za zaštitu ravnopravnosti Brankica Janković, javni servisi, samoproglašeni zaštitnici kulture govora, dostojanstvenog odnosa u politici, … NUNS-a, NDNV …”, upitao je Orlić i osudio stav NUNS-a da je to izrečeno na nekom podkastu i da nema ništa sporno.\nIzrazio je nezadovoljstvo zbog toga što svi ćute, čak i stranke koji bi sa više žara reagovale da “neko uvredi kuče”.\nVučić na otvaranju pozorišta “Bora Stanković”: Obavezali smo se da obnovimo ono što je godinama uništavano i održali smo reč\nKatarina Popović 7. decembra 2019.


Samsung Galaxy S21 Ultra 12GB/128GB SM-G998BZKDEUC crni mobilni telefon cena, cene Srbija, prodaja Beograd Novi Sad Niš\nSamsung Galaxy S21 Ultra 12GB/128GB SM-G998BZKDEUC crni mobilni telefon cene\ncena od 148.990,00 do 159.990,00 din | prodavnica (10)\nEPonuda nije internet prodavnica već Vam omogućava da brzo i lako nađete Samsung Galaxy S21 Ultra 12GB/128GB SM-G998BZKDEUC crni mobilni telefon po najjeftinijoj ceni. Naš cilj je da kupci budu što bolje informisani o ponudi Samsung Galaxy S21 Ultra 12GB/128GB SM-G998BZKDEUC crni mobilni telefon na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Samsung Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Samsung Galaxy S21 Ultra 12GB/128GB SM-G998BZKDEUC crni mobilni telefon sa PRODAVCEM. EPonuda ne može da garantuje potpunu tačnost specifikacije i slika za Samsung Galaxy S21 Ultra 12GB/128GB SM-G998BZKDEUC crni mobilni telefon. Pre kupovine, podatke za Samsung Galaxy S21 Ultra 12GB/128GB SM-G998BZKDEUC crni mobilni telefon proverite na sajtu PROIZVOĐAČA.


Radnici u Fijatu nastavili štrajk, najavljena radikalizacija – Južnobanatske Vesti\nRadnici u Fijatu nastavili štrajk, najavljena radikalizacija\nRadnici prve smene kragujevačke fabrike Fijat Krajsler automobili (FCA) nastavili su štrajk, a za sredu su najavili radikalizaciju štrajka, kada će blokirati ulaz u fabriku, potvrđeno je za N1 u štrajkačkom odboru.\nPrva smena u fabrici glasala je za nastavak štrajka, a za sredu je zakazala blokadu ulaza u fabriku. Kako je rečeno, očekuje se i izjašnjavanje druge smene u 17 sati.\nŠtrajkački odbor hteo je da organizuje glasanje i izjašnjavanje radnika o daljim koracima putem glasačkih kutija, ali je taj predlog odbijen, pa se glasalo podizanjem ruke.\nU 18 sati zakazana je konferencija za novinare predsednika štrajkačkog odbora Zorana Markovića.\nMinistar privrede Srbije Goran Knežević izjavio je da u Ministarstvo privrede i Vladu Srbije nije stigla verzija protokola za pregovore sa poslodavcem koju Štrajkački odbor firme Fijat Krajsler automobili Srbija (FCA) u Kragujevcu kaže da je uputio u petak, 14. jula.\nOn je rekao da bi štrajk trebalo da se prekine što pre jer je to u interesu svih, a Vlada Srbije je tu da radnike i poslodavca „dovede za sto“.\nŠtrajk 2.000 radnika firme FCA ušao je u 15. dan, a pošto još nema pregovora, štrajkački odbor danas odlučuje šta će dalje.\nKrajem prošle sedmice, Ministarstvo privrede Srbije je predložilo štrajkačima protokol koji su oni odbacili pošto je Štrajkački odbor ocenio da je to bio predlog za prekid štrajka, a ne za pregovore, te je Vladi ponudio svoju verziju u petak.\nŠtrajk u FCA počeo je 27. juna zbog zahteva radnika da poslodavac poveća plate, reorganizuje rad, isplati bonus efikasnosti i plaća dodatne troškove prevoza.\nPočela rekonstrukcija ulice kod Hrama Svetog Save\nNesvakidašnja životinjska prijateljstva\n22. Седница Скупштине града Панчева сазвана за 27.април 2018. године\nJavna nabavka usluga – Usluga deratizacije i dezinsekcije na period od tri godine – JNOP 19/2018


Izjava Đorđa Vukadinovića BETI povodom sednice Saveta bezbednosti posvećene Kosovu i Metohiji\nAnalitičar i urednik časopisa "Nova srpska politička misao" Đorđe Vukadinović ocenio je da, bez obzira na pritisak i nesumnjivi uticaj koji u međunarodnoj zajednici imaju SAD i Britanija, Srbija ne može prihvatiti nezavisnost Kosova, niti to iko zbilja od nje očekuje.\nZamoljen da komentariše diskusiju na poslednjoj sednici Saveta bezbednosti UN o Kosovu, na kojoj se u više navrata čuo stav da rešenje za status Kosova mora uvažavati volju tamošnjeg naroda, Vukadinović je u izjavi za Betu ocenio da "niko ne očekuje od Srbije da prihvati takvo rešenje, bez obzira što se ona nagovara u tom pravcu".\nVukadinović je pozitivno ocenio predlog srpskog predsednika Borisa Tadića da kosovski albanci budu samostalni u većini pitanja, ali da i Srbi na Kosovu dobiju takvu samostalnost u odnosu na Prištinu i da se ceo taj provizorijum razmotri za 20 godina. Takav stav je, prema rečima Vukadinovića, "jedna moguća razrada platforme zvaničnog Beograda 'više od autonomije, manje od nezavisnosti'".\nStav koji je pred Savetom bezbednosti izneo Tadić "vodi računa o realnosti, kao i o zaštiti nekog minimuma srpskih nacionalnih interesa" i "on je kompromis u dobrom smislu te reči", rekao je on. Vukadinović je dodao da pritom ostaje dilema da li je sa takvim predlogom trebalo izaći već sada, ili ga čuvati kao adut za neku kasniju fazu pregovora. "Njegov predlog je vrlo razborit, odmeren, tolerantan i, kao i neke druge predloge koji dolaze iz Beograda, teško ga je ignorisati, odnosno odbiti, a da to ne bude puka demonstracija sile", kazao je analitičar.\nZbog toga neke članice međunarodne zajednice insistiraju da je Kosovo jedinstven slučaj i pokušavaju da se izbegne da to bude presedan za neke druge slučajeve kakvih ima po Evropi i svetu, rekao je Vukadinović. Kako je objasnio analitičar, niko u Srbiji, pa i u regionu i drugde u svetu, neće moći da shvati odbijanje takvih predloga Beograda drugačije nego kao "brutalno nametanje volje i ignorisanje međunarodnog prava".\nVukadinović je podsetio da "nije nikakva novost što pojedine važne članice međunarodne zajednice, na čelu sa SAD i Velikom Britanijom, pokušavaju da za kosovsko pitanje afirmišu načelo samoopredeljenja, odnosno izjašnjavanja većine stanovništva i da se na taj način zalažu za nezavisnost Kosova".\n"Poslednjih meseci su takve izjave učestale i javne. Ovde oko toga niko ne treba da bude iznenađen, jer je to očigledno neka relativno stara odluka, odnosno obećanje albanskim saveznicima iz vremena NATO bombardovanja", kazao je on.\nNa albanskoj strani su u ovom trenutku, kako je rekao Vukadinović, stanje na terenu, pozivanje na volju većine i raspoloženje nekih najmoćnijih zemalja, dok su na srpskoj strani istorijski i međunarodno-pravni argumenti, kao i činjenica da Srbija ima mnogo fleksibilniji stav i praktično pristaje na sve moguće opcije sem prave nezavisnosti, dok Albanci odbacuju sve osim pune nezavisnosti".\nS obzirom da srpski pregovarači "gotovo da više nemaju gde da traže kompromis", međunarodna zajednica će ili morati da izađe u susret nekom od srpskih predloga, "ili će pak morati da ignoriše sve što dolazi iz Beograda, na više ili manje brutalan i ciničan način, u ime tog negdašnjeg savezništva OVK i zemalja NATO-a".\nBEOGRAD, 16. februara 2006. (Beta)


Model prikupljanja glasova još neutvrđen\nSa glasanja za parlament Srbije, Mitrovica, 16. mart 2016.\nJoš nema konkretnog dogovora oko toga na koji će način Srbi na Kosovu glasati za parlament Srbije. Nagoveštaja ima da će i ovog puta, kao i ranijih godina, ovaj proces sprovesti misija OEBS-a u Prištini. Kosovske vlasti navode da će se sledeće nedelje znati konkretni detalji, dok predstavnici Srba naglašavaju da je neophodno da se izbori sprovedu u svim srpskim mestima.\nNa Kosovu će i ovog puta najverovatnije misija OEBS posredovati u procesu prikupljanja glasova tokom parlamentarnih izbora u Srbiji zakazanih za 24. april.\nSenad Šabović, portparol OEBS-a, potvrdio je za RSE da ima nagoveštaja da će OEBS sprovesti proces sakupljanja glasova za osobe sa pravom glasa.\n"U kontaktu smo sa stranama i očekujemo razjašnjenja svih vezanih pitanja u narednom periodu. Smatramo da će to biti brzo. OEBS je spreman da pomogne u skladu sa bilo kojim rezultirajućim dogovorima", ističe Šabović.\nInače, tokom parlamentarnih izbora 2014. godine, misija OEBS-a na Kosovu je za potrebe operacije prikupljanja glasova otvorila deset centara u srpskim enklavama da bi kosovski Srbi, koji imaju dvojno državljanstvo, glasali.\nŠto se ove godine tiče, model prikupljanja glasova još nije utvrđen, kazao je Šabović.\nI iz Vlade Kosova kažu da još nema konkretnih razgovora oko tog pitanja. Zamenik ministra lokalne samouprave, Bajram Gecaj, za RSE je naveo da će najverovatnije sledeće nedelje biti nečeg konkretnijeg.\nSrbi će, najverovatnije, biti u mogućnosti da glasaju samo za parlament Srbije.\nSlavko Simić, šef poslaničke grupe Srpske liste u Skupštini Kosova, u izjavi za RSE kaže da je ova lista, kao projekat Vlade Srbije, uključena u ovaj izborni proces.\nSimić očekuje da će se srpski parlamentarni izbori na Kosovu održati preko OEBS-a, te očekuje da će i ovog puta biti deset izbornih centara kao i prethodnih godina.\n"U interesu demokratije, prava i svakog drugog procesa, neophodno je da se izbori sprovedu u svim opštinama sa srpskom većinom, kao i na celoj teritoriji Kosova i Metohije, tamo gde građani žele da ostvare svoje glasačko pravo", kaže Simić.\nI Ranđel Nojkić, poznavalac političkih prilika na Kosovu i u Srbiji, navodi da je sada jasno da su lokalni izbori Srbije na Kosovu prošlost, te stoga nisu ni raspisani za Kosovo, a što se parlamentarnih izbora tiče – sigurno je da će se oni održati uz posredstvo OEBS-a.\n"Ja ne očekujem nikakve probleme, ukoliko se ne pojave problemi na samim biračkim mestima. Ali, to već nije problem za Prištinu, to je problem za Srbe na prostoru Kosova", ocenjuje Nojkić.


Opština Mrkonjić Grad izdvojiće 4.780 KM kao pomoć poljoprivrednicima za formiranje farmi, odnosno 20 odsto od ukupno utrošenih sredstava.\nOsim toga, za samozapošljavanje sedam poljoprivrednika biće izdvojeno ukupno 21.000 KM, odnosno po 3.000 KM za svakog, a riječ je o bespovratnim sredstvima za registraciju komercijalnog gazdinstva.\nAničićeva je navela da je ove godine izmijenjen program u oblasti poljoprivrede, jer se opština opredijelila da pomogne ljudima da dođu do komercijalnog gazdinstva.\n“Oni moraju da se odjave sa Zavoda za zapošljavanje i da se prijave kao stalno zaposleni. Sa jedne strane pomažemo im u razvoju farme, a s druge strane ih obavezujemo da stupe u radni odnos”, rekla je Aničićeva.\nS obzirom da će formirati poljoprivredna gazdinstva, kaže Aničićeva, moći će da ostvaruju brojne pogodnosti i da se javljaju za podsticaje ministarstava, što do sada nisu mogli, jer nisu bili registrovani.\nPoljoprivrednik Predrag Grčić dobio je 3.000 KM kao podsticaj za formiranje farme u mjestu Gustovara.\n“Imam već 50 ovaca i planiram da nabavim još toliko, jer mi je želja da se bavim ovčarstvom”, rekao je Grčić, koji se zahvalio opštini Mrkonjić Grad na ovoj pomoći. Srna\nTagovi: divna anicicmrkonjic gradpoljoprivredniciugovori


Istraživanje i analiza tržišta medicinskih proizvoda- Medica Linea Pharm\nIstraživanje i analiza tržišta – Medica Linea Pharm\npage-template,page-template-full-width,page-template-full-width-php,page,page-id-11322,eltd-core-1.3.1,woly-ver-1.8,eltd-smooth-scroll,eltd-smooth-page-transitions,eltd-mimic-ajax,eltd-grid-1200,eltd-blog-installed,eltd-main-style1,eltd-disable-fullscreen-menu-opener,eltd-header-standard,eltd-sticky-header-on-scroll-down-up,eltd-default-mobile-header,eltd-sticky-up-mobile-header,eltd-menu-item-first-level-bg-color,eltd-dropdown-default,eltd-light-header,eltd-header-standard-disable-transparency,eltd-fullscreen-search eltd-search-fade,wpb-js-composer js-comp-ver-6.0.5,vc_responsive\nU Medica Linea Pharm ponosimo se kvalitetom informacija koje naš iskusni tim može da prikupi, obradi i primeni. Naši partneri uvek mogu da računaju da će dobiti relevantne i sažete podatke. To su pre svega informacije koje tačno odražavaju tržišne uslove u realnom vremenu.\nDa bismo obezbedili najveći mogući povrat ulaganja, sprovodimo detaljnu analizu trendova na lokalnom tržištu za sve povezane medicinske proizvode. Ovaj metod osiguranja procesa donošenja odluka potkrepljenog informacijama, omogućava strukturiranje organizacionih i projektnih poslovnih modela na ekonomičan i efikasan način. Uslugu pružamo kako našim postojećim, tako i potencijalnim klijentima. Za one koji ulaze na nepoznatu teritoriju, ovo može biti prekretnica.\nTrendovi i potrebe zdravstvenih radnika i pacijenata kao krajnjih korisnika koji se kontinuirano razvijaju, u kombinaciji sa neprestano promenljivom prirodom regulatornih izmena i drugih zahteva na lokalnom tržištu, znače da posmatranje šire slike nije samo prednost, već i nužnost. Uspeh zavisi od mogućnosti praćenja učesnika na tržištu, njihovih aktivnosti i predviđenih poslovnih planova.\nUpravo u tom pogledu MEDICA LINEA je dragocena prednost kako za postojeće tržišne igrače, tako i za one koji žele da pristupe tržištu Srbije i regiona Balkana.\nBudite uvereni da mi u Medica Linea Pharm donosimo odluke na osnovu iskustva, činjenica i brojki.


General Draža Mihailovich: Počeo postupak za rehabilitaciju Mihailovića, sudnica puna hrvatskih novinara / Blic Online March 23, 2012\nPočeo postupak za rehabilitaciju Mihailovića, sudnica puna hrvatskih novinara / Blic Online March 23, 2012\n23. 03. 2012. - 10:17h\nNastavak postupka za rehabilitaciju generala kraljevske vojske Dragoljuba Draže Mihajlovića počeo je jutros oko deset časova u zgradi suda u Timočkoj ulici u Beogradu. Za ovaj postupak vlada veliko interesovanje u susednoj Hrvatskoj, što se vidi iz toga što je prisutan veliki broj hrvatskih novinara.\nEkipa HRT-a snima protest Žena u crnom ispred sudnice\nu kojoj je počeo postupak rehabilitacija Mihailovića\nDržavni sekretar u Ministarstvu pravde Slobodan Homen izjavio je prethodno da je postupak za rehabilitaciju komandanta Jugoslovenske vojske u otadžbini đenerala Dragoljuba Draže Mihailovića pri kraju, ali da danas neće biti završen.\nOn je objasnio da će se u nastavku suđenja koje je počelo 2006. godine, čuti nova, interesantna svedočenja o uticaju Kominterne na sam sudski postupak, odnosno da je optužnica protiv Mihailovića, pre svega, napisana u partijskim kuloarima i da je na tome radio vrh tadašnje Komunističke partije Jugoslavije u saradnji sa ruskim vlastima.\nProtest "Žena u crnom" \nGrupa od pet-šest pripadnica organizacije\n"Žene u crnom" protestvovala je jutros zbog najavljene\nrehabilitacija generala Mihajlovića.\nOne su ispred zgrade Suda u Timočkoj ulici u Beogradu\nrazvukle dva transparenta.\nNa jednom je pisalo "Mihajlović = Mladić = Genocid",\na na drugom "Rehabilitacija Mihajlovića je fašizacija Srbije".\n- Sama činjenica da je optužnica pisana na politički način dobar je osnov za sumnju u pravičnost suđenja, ali konačnu odluku o tome će doneti sud - naveo je Homen sinoć u emisiji "Da možda ne" RTS-a koja je bila posvećena problemu pitanju rehabilitacije generala Mihailovića.\nPrema njegovim rečima, potraga za posmrtnim ostacima generala Mihailovića biće nastavljena ispitivanjem još jedne lokacije na Adi Ciganiliji na mestu iza nekadašnjeg zatvora.\nOn je podsetio da je Vlada Srbije 2006. godine donela novi Zakon o rehabilitaciji za osobe koje nisu imale pravo na pravično suđenje ili uopšte nisu imale suđenje, kako bi oni ili njihovi potomci mogli da dokažu da nisu krivi i na određen način vrate oduzetu čast.\nZakon je izmenjen i dopunjen 2011. godine tako da je onima koji su rehabilitovani omogućeno pravo na određeno obeštećenje za dane provedene u zatvoru ili druge posledice koje su pretrpeli.\nPlakati antifašista protiv rehabilitacije Draže Mihailovića\nPlakati protiv rehabilitacije četničkog vodje Dragoljuba Draže Mihailovića osvanuli su jutros u glavnom gradu Vojvodine, a autor je organizacija Antifašistička\nakcija Novog Sada.


Radović: Kotor priprema novu turističku strategiju… | Boka News\nRadović: Kotor priprema novu turističku strategiju…\n“Kada je riječ o očekivanjima turističke sezone u Kotoru zaista ne postoji nikakav razlog za optimizam. Svake nedjelje pravimo presjek u komunikaciji sa hotelijerima, ugostiteljima, turističkim agencijama i dolazimo do informacija koje dalje prosljeđujemo nadležnim institucijama, vezanim za to kolika su očekivanja, koji je broj otkazivanja i koja su očekivanja u smislu da makar nešto uspijemo izvući do kraja godine” – kazala je Ana Nives Radović direktorica TO Kotor.\nNema previše optimizma ni kada je riječ o narednoj sezoni, budući da će, prije svega, strah koji je opredjeljujući kada su u pitanju turistička putovanja i koji je zaista ključni faktor u ovom smislu (čak i za one koji nemaju problema sa platežnom moći) i sve dok ne budu postojale inforamcije o dostupnosti vakcine, do tada će negdje bezbjednost biti ugrožena, i iz tog razloga mnogi će odustajati od putovanja, ističe Radivić.\n“Tako da, sa ove strane imamo prilično zabrinjavajuću sliku, a sa druge strane imamo potrebu da mnoge stvari revidiramo. Prije svega, jedna mreža profesionalaca u turizmu koja se posebno posvetila ovome i sa kojom smo u kontaktu, upravo radi nove strategije vezane za destinacije koje su pretjerano opterećene turizmom.\nUpravo iz tog razloga, koristeći najbolja iskustva izletničkog turizma kakav je i Kotor (što zbog kruzinga što zbog posjeta svih onih koji su turisti u okolnim gradovima) imamo potrebu da napravimo drugačiju strategiju. Situacija u kojoj smo daje primjer i pokazuje da takav oblik turizma nije poželjan i nije potreban, i da treba raditi na onome što će, prije svega, odgovarati i turističkoj privredi a ne narušavati život u gradu” – kaže Radović.\nŠto su očekivanja\nKada govorimo o onome što su očekivanja, moramo pratit datume otvaranja luke i najave brodova, zatim i otvaranje aerodroma u CG i regiji. U ovom slučaju imamo očekivanja, za koje ne možemo reći da su ohrabrujuća, budući da je veliki broj rezervacija koje su trebale biti realizovane do polovine juna – otkazan. Na svu sreću, sve ono što je bilo planirarno za jul i avgust – nije otkazano.\nIako su nam prihodi od turizma ključni, pokušavamo da se maksimalno oslonimo na ono što nisu direktni prihodi od turizma (prihode od projekata, međunarodne fondove) i ove godine, kao i naredne imaćemo intezivnu saradnju sa projektnim partnerima na četiri velika, i još nekoliko manjih projekata.\nKotor – foto Boka News\nKada je riječ o promotivnim aktivnostima, još sa otkazivanjem Sajma u Berlinu vidjeli smo da će se direktna promocija sve više smanjivati. Direktni kontakti, posebno kada je riječ o masovnim događajima, će se sve više seliti u digitalni svijet.\nTehnološke mogućnosti koje za to postoje nam idu u prilog, zato što je svakodnevno sve više IT mreža putem kojih možemo komunicirati, kazala nam je Ana Nives Radović direktorica TO Kotor.\nPrethodni članakNjemačka ublažava mjere borbe protiv pandemije: Uskoro se otvaraju bogomolje, muzeji i parkovi\nSledeći članakNovljaninu tri mjeseca zatvora zbog kršenja samoizolacije


Bosch MSM66155 mikser cena, cene Srbija, prodaja Beograd Novi Sad Niš\nBosch MSM66155 mikser cene\nSnaga 600 W, Dimenzije 393 x 55 x 62 mm, Posuda Da - Bosch štapni mikser MSM 66155 Snaga: 600 W Snažan, tanak štapni mikser Soft Touch ručica sa ergonomskim dizajnom omogućava da bude lak za rukovanje Tih motor sa malo vibracija Dugme za podešavanje brzine - 12 brzina Dodatno turbo dugme za najveću snagu Kvalitetna noga za miksanje od nerđajućeg ćelika Novi nož sa 4 oštrice za odlične rezultate Mehanizam za izbacivanje omogućava jednostavno uklanjanje noge za mešanje Noga za mešanje i sav dodatni pribor (osim dela sa motorom) prikladni za čišćenje u mašini za pranje sudova Prozirni lončić za mešanje sa skalom za merenje i poklopcom Univerzalna seckalica Metlica za stepanje od nerđajućeg čelika Dodatni pribor: 2 x Poklopac, 1 x Lončić za mešanje sa skalom za merenje, 1 x Noga za mešanje, nerđajući čelik, 1 x Nastavak za pasiranje, 1 x Metlica za stepanje, 1 x Univerzalna seckalica Boja: bela... specifikacija\ncena od 7.380,00 do 9.490,00 din | prodavnica (9)\nEPonuda nije internet prodavnica već Vam omogućava da brzo i lako nađete Bosch MSM66155 mikser po najjeftinijoj ceni. Naš cilj je da kupci budu što bolje informisani o ponudi Bosch mikser MSM66155 na tržištu Srbije. Vrlo lako nalazite željeni proizvod za kategoriju Mikseri cene, ne morate da lutate od sajta do sajta za Bosch Mikseri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch MSM66155 mikser sa PRODAVCEM. EPonuda ne može da garantuje potpunu tačnost specifikacije i slika za Bosch MSM66155 mikser. Pre kupovine, podatke za Bosch mikser MSM66155 proverite na sajtu PROIZVOĐAČA.


Burna rasprava i masovan odziv Novosađana zbog rušenja Kineske četvrti\nGradska vlast danas nije prihvatila ni primedbe ni predloge građana u vezi sa planom da se sruši deo Kineske četvrti, a koji je bio na javnom uvidu u decembru prošle godine.\nNaime, na današnjoj sednici Komisije za planove, u prepunoj Plavoj sali Skupštine grada, prilikom razmatranja pristiglih pritužbi građana i udruženja, videlo se da je sastavljač plana, preduzeće "Urbanizam", odbilo 99 odsto zahteva građana.\nIako nije potvrđeno da je i sama Komisija odbila sve primedbe, jer su imali tajnu sednicu i rezultati glasanja će biti poznati tek kada predlog urbanističkog plana dođe pred odbornike Skupštine grada, što će biti ovog ili narednog meseca, izvesno je da Kineska četvrt zasigurno menja sadašnji izgled i sledi ulazak privatnih investitora u nju.\nPodsetimo da se u planu koji je predložen predviđa da se "Češki magacin" u potpunosti sačuva, da se ostali objekti očuvaju koliko je to moguće, a ako ne, onda "potpuno rekonstruišu", što laički znači sruše i sagrade nove zgrade koje liče na prethodne.\nTakođe, predloženim planom je predviđeno i rušenje niza manjih i većih objekata koji su najbliži Mostu slobode i koje će zameniti objekat koji će imati visoki parter, galeriju, sprat i potkrovlje, odnosno zgrada ili više njih koje će imati četiri sprata.\nSva ova rušenja su omogućena, jer je prošle godine istekla zaštita prostora kao kulturno-istorijske celine. Baš ova mogućnost rušenja i potpuna promena izgleda Kineske četvrti je navela desetine građana da prilože prigovore, da li pojedinačno ili grupno.\nMeđu prigovorima koji su odbijeni, a koji je bio zajednički skoro za sve i na čemu je insistiralo Društvo arhitekata Novog Sada, je da se održi javni arhitektonski konkurs kojim bi se uredio ovaj prostor. Novosadske arhitekte su istakle da je plan za Kinesku četvrt tako napisan da nema nijedne garancije da će se sprečiti loša praksa u gradnji, jer svuda u planu postoji opcija "ili".\nKako su naveli predstavnici Društva arhitekata, investitor će lako moći da proglasi da je neki objekat nemoguć za obnovu i tada će ga "potpuno rekonstruisati", odnosno porušiti i sagraditi šta želi, jer u planu stoji da u tom slučaju treba napraviti objekat u skladu sa "industrijskim nasleđem prve polovine XX veka". Kako su objasnili, ovaj termin može da bude i sve i ništa.\nPredstavnici Društva su naveli i da nije dobro definisano šta će gde biti od sadržaja, uz napomenu da na sve veliku sumnju baca i podatak da se očekuje da privatni investitori ulože 9,5 miliona evra, a Grad 1,5 miliona evra u uređenje. Naime, investitor će zbog znatno više novca koji ulaže verovatno imati prvenstvo odlučivanja.\nArhitekte su dodale i da je sporno to što ne postoji Kancelarija za održivi razvoj, a koja bi trebalo da brine o čitavoj priči oko Kineske četvrti. Naime, ta Kancelarija bi trebalo da je već osnovana, i na nju se pozivaju autori plana za Kinesku četvrt.\nGrađani su kao i novosadske arhitekte imali slične primedbe, uz mnogobrojne ocene da ih brine ko ima interes da tu zida nove objekte. Predloženo je i da Komisija za planove odbije plan i vrati ga na ponovnu izradu uz javni arhitektonski konkurs.\nPredstavnik "Urbanizma" Darko Polić je jedini donekle branio stavove Grada, jer su ostali članovi Komisije ćutali, dok se predsednik Komisije Zoran Bakmaz samo trudio da ubrza govornike.\nPolić je više puta naveo da nema govora o tome da će u Kineskoj četvrti biti bilo kakve stanogradnje i da to neće biti dozvoljeno, a da se sa ovoliko opcija kada je u pitanju sadržaj i rekonstrukcija, otvara mogućnost da Grad nađe zainteresovane investitore za javno-privatno partnerstvo kako bi prostor postao Kulturni distrikt.\nTamara Zelenović iz Fondacije EP2021 je takođe pokušala da objasni prisutnima da je dobro da podrže plan, ali s obzirom da je bila zasuta pitanjima na koja nije imala odgovor, ubrzo je odustala.\n23:48\tRekonstrukcija Pozorišnog trga\n21:27\tRekonstrukcija fasada i objekata\n21:00\tProblemi i predlozi gradskim službama\n14:44\tStambena novogradnja - praćenje gradilišta\n14:26\tZdravstvo i zdravstvene ustanove Novi Sad\n22:30\tR2 Residence | stambeno-poslovni kompleks\n11:37\tRekonstrukcija pruge Subotica - Novi Sad - Beograd\n18:42\tPanorama centar


Zbog redovnog servisa tunela Vis, 25. Novembar i Grab na dionici autoputa A-1 Lepenica-Tarčin, večeras do 20 sati obustavljen je saobraćaj u smjeru Lepenica - Tarčin, a saobraća se dvosmjerno suprotnom stranom autoputa.\nZbog održavanja mini maratona Polog-Široki Brijeg danas od 10 sati biće obustavljen saobraćaj iz pravca Širokog Brijega prema Mostaru, a u suprotnom smjeru (Mostar-Široki Brijeg) obustava će biti od 09:45 sati. Na magistralnom putu Jajce-Donji Vakuf zbog radova u tunelu Skela, tokom dana saobraća se naizmjenično, jednom trakom. U noćnim satima (22-06 sati) saobraćaj se obustavlja i preusmjerava na obilaznicu oko tunela.\nNa graničnim prelazima zadržavanja za sada nisu duža


Uhapšen predsednik Nezavisne komisije za medije\nPredsednik Nezavisne komisije za medije Ljuan Ljatifi uhapšen je zbog sumnje da je primio mito.\nKosovska policija uhapsila je u sredu šefa Nezavisne komisije za medije Ljuana Ljatifija zbog sumnje da je primio mito.\n„Osumnjičen je za krivično delo ‘uzimanje mita’ u saizvršilaštvu sa osumnjičenim A.B. Ovim radnjama naglašeno je da je osumnjičeni počinio krivično delo ‘primanje mita’ i krivično delo ‘zloupotreba službenog položaja ili vlasti ‘, navela je policija u odgovoru za Kohu.\nOsnovno tužilaštvo u Prištini takođe je saopštilo da je Ljatifi bio u pritvoru 48 sati.\n„Sa osobom čiji su inicijali L.L., obavljen je razgovor u svojstvu osumnjičenog u prisustvu branioca i nakon argumentovane veze ocenjena je osnovana sumnja da je, kao osoba sa izvršnom odgovornošću u Nezavisnoj komisiji za medije, jasno bio upoznat sa uslovima. Ovim radnjama, gore pomenuta osoba osumnjičena je da je počinila krivično delo „Uzimanje mita“, prema članu 421 KZRK, u saizvršilaštvu sa osumnjičenim A.B., koju je kosovska policija uhapsila 29.06.2021, i krivično delo zloupotrebe službenog položaja ili ovlašćenja “, iz člana 414. KZRK, jer su osumnjičeni da u ovom slučaju nisu izvršili svoju službenu dužnost zloupotrebom službenog položaja ili ovlašćenja, oni su stekli protivpravnu korist. Osumnjičenom L.L. je odlukom državnog tužioca određeno zadržavanje u trajanju od 48 sati“, navedeno je u saopštenju Tužilaštva.\nLjatifi je imenovan za izvršnog direktora Nezavisne komisije u avgustu 2019.\nU sredu je takođe uhapšen direktor uprave i finansija u Nezavisnoj komisiji za medije (IMC) Arben Biljali, koji je takođe zadržan pod sumnjom da je primio mito.\n03.12.2021 Nove anti-kovid mere od ponedeljka (714)\n03.12.2021 Trajković: Plaćam cenu, ali neću odustati (413)\n03.12.2021 UNS: Srušena ploča na mestu otmice novinara Đura Slavuja i Ranka Perenića (267)\n03.12.2021 „Kada se ugase kamere, oni...“ (239)\n03.12.2021 Preispitati odluku o dodeli nagrade za „Najbolju praksu u primeni Zakona o upotrebi jezika“ (201)\nDecembar 2021 11 (64)


Beogradski glas (FoNet) – Institucija Poverenika za informacije od javnog značaja i zaštitu podataka o ličnosti ne može se pohvaliti podrškom državnih organa u prošloj godini, bilo je mnogo više opstrukcija, upozorila je danas zamenik poverenika Stanojla Mandić.\nUskraćivani su nam neki podaci od nadležnih organa, bilo je pretnji zaposlenima, čak su podnošene i krivične prijave, koje su se kasnije pokazale kao neosnovane, rekla je Mandić podnoseći izveštaj o radu skupštinskom odboru za pravosuđe, državnu upravu i lokalnu samoupravu.\nOna je dodala i da je institucija poverenika u javnosti bila optuživana i za zloupotrebe u finansijskom poslovanju, ali da Državna revizorska institucija u kontroli poslovanja nije pronašla nijedan propust.\nU 2018, koja je bila godina sa najviše izazova u radu i najobimnijeg rada, rešeno je više od 14.000 od oko 17.000 primljenih predmeta, navela je Mandić.\nOna je, komentarišući oblast slobode pristupa informacijama od javnog značaja, naglasila da je do 2015. godine bio stalni napredak na tom polju, ali da su od tada „negativni trendovi“, što je posledica nekih mehanizama koji nisu u ingerenciji Poverenika, nego Vlade.\nMandić je precizirala da je na delu neizvršavanje odluka Poverenika i nepokretanje prekršajnih postupaka, od kojih nadležna inspekcija nije pokrenula nijedan, već to čine samo građani, a onda većina bude odbačena iz formalnih razloga.\nSmanjen je stepen izvršenja odluka poverenika na 70 odsto u odnosu na doneta rešenja, a to je posledica donošenja zakona o opštem upravnom postupku, jer je njime Povereniku oduzeto pravo kažnjavanja, pa taj mehanizam uopšte ne funkcioniše, rekla je ona.\nMandić je dodala da to treba rešiti izmenama zakona, koje su od prošle godine u skupštinskoj proceduri, ali nikako da dođu na dnevni red, iako je bilo obećano da će biti usvojene do kraja 2018.\nPrema njenim rečima, u oblasti zaštite podataka o ličnosti prošle godine došlo je do velikih promena, jer je usvojen novi zakon, koji, međutim, nije moguće primeniti bez dodatne „dorade“, na što su upozorili i Evropska komisija, eksperti i organizacije civilnog društva.\nPropisi su, navela je Mandić, prepisani iz evropskih zakona, a nije se vodilo računa o našim unutrašnjim okolnostima.\nOdbor je usvojio izveštaj o radu Poverenika za informacije od javnog značaja i zaštitu podataka o ličnosti.\nOznakeNaslovna-centar Naslovna-traka poverenik poverenik za informacije od javnog značaja


Vučić: Srbija na EU putu želi popraviti odnose sa Moskvom\nSrbija je posvećena članstvu u EU, ali će vredno raditi na jačanju veza sa svojim tradicionalnim saveznikom Rusijom, rekao je Rojtersu premijer Srbije Aleksandar Vučić uoči predsedničkih izbora.\n„Srbija je na evropskom putu i to je naš strateški cilj. Želimo da naše društvo izgradimo po modelu najrazvijenih zemalja Zapadne Evrope“, rekao je Vučić.\nTakođe je rekao da bi kao predsednik vredno radio na održavanju dobrih veza sa bratskom pravoslavnom Rusijom.\n„Moramo da pokažemo običnim ljudima da radimo zajedno sa EU“, rekao je Vučić. „Moramo da pokažemo konkretne smernice i projekte.“


Evropa može postati lider u digitalnoj transformaciji – Bankar.me\nDecember 4, 2020 EVROPA, PLANETA, SVE VIJESTI, TEHNO Leave a comment\nEvropa može postati globalni lider u idućem talasu digitalne transformacije, izjavila je u četvrtak predsjednica Evropske komisije Ursula von der Leyen.\nNa virtuaelnom Web Summitu u Lisabonu je najavila veća ulaganja u digitalni razvoj i nove propise za digitalne usluge, prenosi Hina.\nIstaknula je da je vrijednost evropskih tehnoloških kompanija samo ove godine, u kontekstu pandemije korona virusa, porasla za gotovo 50 posto, dok se u zadnjih pet godina povećala četiri puta.\n“Evropa ima potencijal postati globalni lider u idućem valu digitalne transformacije”, naglasila je, napomenuvši da Evropa ima najveći broj vrhunskih naučnika za vještačku inteligenciju i više software developera od SAD-a.\n“Nekoliko evropskih startupova nastalih početkom prve decenije 21. stoljeća postali su globalni lideri u svojim područjima, a alumni te prve klase stvorili su novu generaciju preduzeća širom kontinenta. Evropski tehnološki sektor postaje punoljetan”, kazala je Von der Leyen.\nUpozorila je, međutim, da se evropske digitalne kompanije susreću s više prepreka nego njihovi konkurenti u drugim dijelovima svijeta.\n“S jedne strane, manjkavosti u infrastrukturi i nedostatne digitalne vještine naše radne snage te niža ulaganja. S druge, regulatorna složenost i birokratske barijere na koje se nailazi prilikom pokušaja prelaska nacionalnih granica. Zbog toga je previše evropskih startupova napustilo naš teritorij kako bi rasli”, kazala je.\nDa bi se to promijenilo, Von der Leyen je rekla da će Evropska unija povećati ulaganja u digitalni razvoj kako bi ova decenija bila evropska digitalna decenija.\nIstakla je da će 20 posto sredstava iz novog plana za oporavak od korona krize vrijednog 750 milijardi eura biti namijenjeno za digitalne investicije.\n“Želimo dovesti prednosti digitalne transformacije svim ljudima i regijama u Evropi”, kazala je.\nUnija će ulagati u industrijske podatke i razvoj digitalne infrastrukture, rekla je predsjednica EK-a.\n“Ulagaćemo u novu generaciju evropskih mikroprocesora i superračunara, koji će pomicati granice i performansi i energetske efikasnosti. I dovešćemo konekcije visoke brzine u sve kutke Evrope sa 5G i 6G mrežama i optičkim kablovima”, dodala je Von der Leyen.\nPOJMOVIdigitalna transformacija Evropska komisija Ursula fon der Lajen\nPrevious Koji telefon ima najbolju kameru? Blind test (2020)\nSljedeći UNDP: Korona povećava ekstremno siromaštvo


Širok asortiman računarske opreme i svih ostalih pratećih uređaja, a pored toga obezbeđujemo i potrebnu tehničku podršku i servis. Široka ponuda proizvoda poznate svetske kompanije SAMSUNG koju zastupamo na teritoriji Kraljeva i ovog dela centralne Srbije...\nFirma TRoN osnovana je 1990. godine najpre kao “Studio za Izradu Aplikativnog Softvera”, da bi 1993. godine prerastao u TRoN d.o.o.\nPrvobitna delatnost firme bila je izrada softvera, prvenstveno knjigovodstvenog, da bi zatim TRoN proširio delatnost na prodaju hardvera i instalaciju mrežnih sistema. Od samog starta u okviru TRoN-a radila je i škola informatike kroz koju je prošlo nekoliko hiljada polaznika.\nTron Internet počeo je sa radom oktobra 1998. godine kao prvi internet provajder u centralnoj Srbiji i od tada neprestano se razvijajući danas je u prilici da korisnicima nudi visoko kvalitetni internet zasnovan na profesionalnom gigabitnom optičkom linku.\nTelefon internet klub\nwww.tron.rs ili www.tron-inter.net\nPermanenta i dobra snabdevenost svim vrstama komponenti i rezervnim delovima omogućava servisnim stručnjacima “TRoN informatike” da temeljno i pre svega efikasno otklone svaki nedostatak ili kvar u najkraćem mogućem roku...\nDvanaestogodišnje iskustvo i veliki broj projektovanih i realizovanih računarskih mreža i komunikacija, od malih "SOHO" sistema pa sve do računarskih mreža sa nekoliko desetina radnih stanica..


Korona ubrzala digitalizaciju | 013 info\nFoNet\tPet, 16/10/2020 - 14:04\n"Pandemija korona virusa promenila je bankarstvo i ubrzala razvoj digitalnih kanala, a na globalnom nivou, 60 odsto banaka je zatvorilo svoje filijale ili skratilo radno vreme", navodi se u istraživanju kompanije Deloa (Delloitte) o zrelosti digitalnog bankarstva za 2020. godinu.\nKako se ističe, mnoge banke su implementirale nove, potpuno digitalizovane procese, kao što su otvaranje računa (34 odsto), metode za identifikaciju i verifikaciju na daljinu (23 odsto) i beskamatno plaćanje (18 odsto).\nU poređenju sa globalnim prosekom, srpske banke se mogu svrstati u grupu „zakasnelih digitalnih korisnika“, navodi se u ovom istraživanju.\nNajveće razlike u poređenju sa globalnim prosekom uglavnom su u aktivnostima koje se odnose na otvaranje bankovnih računa, redovno korišćenje bankarskih usluga, razvoj naprednijih usluga i zatvaranje bankovnih računa.\nIako Srbija nije u ovim kategorijama daleko ispod globalnog proseka, još uvek je poprilično daleko od najbolje svetske prakse.\nNa osnovu istraživanja može se zaključiti da srpske banke još uvek nisu u potpunosti razvile višekanalnu strategiju, gde korisnicima nude sve proizvode, usluge i korisničko iskustvo kroz sve dostupne kanale.\nKorisnici u Srbiji pokazuju više sklonosti ka mobilnom naspram internet bankarstvu, osim u domenu investicionih proizvoda gde je data blaga prednost internet bankarstvu, ističu u Deloa.


Bomba u noći drafta - Lebron dobija najboljeg saigrača ikada?\nPoznati američki košarkaš Rasel Vestbruk na putu je da pojača doskorašnjeg NBA šampiona Los Anđeles Lejkerse, koji nisu uspeli da odbrane titulu osvojenu prošlog leta. NBA draft je zaokupio pažnju čitave košarkaške javnosti, ali je Vestbruk na… »\nDerbi trećeg kola Superlige biće odigran u subotu od 18:55h u Subotici, gde će domaći Spartak Ždrepčeva krv dočekati aktuelnog šampiona, Crvenu zvezdu. Subotičani su u prva dva kola osvojili samo jedan bod, ali veruju da sutra mogu da naprave… »\nSportske.net: Zvezda gostuje Spartaku, a karata ima i na "Marakani"\nReprezentativci Srbije u basketu "3 na 3" sleteli su na beogradski aerodrom "Nikola Tesla" gde je priređena konferencija za novinare na kojoj su izneli utiske nakon osvojene bronze, a tema je bilo i odsustvo najboljeg igrača Dušana Domovića Buluta… »\nZvanično, iz Čukaričkog u La Ligu!\nDan posle pobede u Azerbejdžanu nad Sumgajitom od 2:0 i plasmana u treće kolo kvalifikacija za Ligu konferencija, Čukarički je ostao bez jednog od svojih najboljih igrača. Kako je saopšteno na zvaničnom klupskom sajtu, krilni fudbaler Milutin… »\nOsvojio zlato protiv Mikeca, a sada hoće da mu oduzmu medalju\nMeđunarodni olimpijski komitet (MOK) zatražio je danas od aktivista da dokažu tvrdnje da je iranski reprezentativac u streljaštvu i osvajač zlatne olimpijske medalje u Tokiju član Iranske revolucionarne garde. Organizacija pod nazivom "Ujedinjeni za… »\nPomoćni trener fudbalskog kluba Crvena zvezda Nebojša Milošević izjavio je danas, pred utakmicu sa Spartakom u Subotici, da im je svaki prvenstveni meč izuzetno važan, jer upravo tim pobedama dobijaju priliku da igraju evropske utakmice. Prema… »\nCrvena zvezda će se u utorak, 3. avgusta, od 21 čas sastati sa Šerifom u okviru trećeg kola kvalifikacija za Ligu šampiona. Crveno-beli su odredili cene karata za meč protiv tima iz Moldavije. Cene karata za 3.kolo kvalifikacija za Ligu šampiona su… »\nHumska domaćin i ''Brđanima'', UEFA odobrila promenu termina\nPrvi meč trećeg kola kvalifikacija za Ligu konferencija izmedju Čukaričkog i švedskog Hamarbija biće odigran 5. avgusta, na stadionu Partizana, saopštio je danas klub sa Banovog brda. Prvobitno je meč bio planiran za sredu, 4. avgust, ali su se… »\nSrpski napadač Dušan Vlahović priprema se za novu sezonu sa Fiorentinom, a u prethodnoj je bio fantastičan, postigao je 21 gol na 37 utakmica. Kristijan Vijeri, legendarni napadač, ističe da će, ako ništa drugo, Vlahović ponoviti takav rezultat… »\nRogan uoči gostovanja u Humskoj: "Partizan apsolutni favorit"\nTrener Voždovca Predrag Rogan rekao je da su njegovim fudbalerima potrebni hrabrost i odlučnost u duelu sa Partizanom, za kog je naveo da je apsolutni favorit. "Partizan je apsolutni favorit, i to ne samo zbog toga što je u pitanju Partizan koji igra… »\nSportske.net pre 0 minuta\nBeloruskinja traži pomoć od MOK, traži azil!


Kako da građevinarstvo više doprinese dekarbonizaciji Srbije? - Ekonomija - Dnevni list Danas\nPočetna » Ekonomija » Kako da građevinarstvo više doprinese dekarbonizaciji Srbije?\nEkologija, gradjevinarstvo, Paraćin\n10. oktobra 2019. u 23.55\nNema potrebe za dekarbonizacijom.\n11. oktobra 2019. u 07.48\nJedan od retkih privatnih fakulteta koji imaju smisla. Kad su se pre 10ak godina pojavili, imali su ozbiljan kadar i projekte. Drago mi je da su još aktivni.


Ovo je izveštaču RTS-a, kako prenose, potvrdio ambasador Srbije u Japanu Nenad Glišić.\nDvoje srpskih državljana se nalazilo u karantinu na kruzeru "Dajmond princes" u japanskoj luci Jokohami.\nNiko do spskih državljana nije zaražen\nZa sada nije poznato ka kojoj tačno zemlji su se uputili, odnosno na koji aerodrom će sleteti i kakve ih dalje procedure očekuju. Važno je napomenuti, da prema izjavama naših zvaničnika, niko od državljana Srbije nije zaražen koronavirusom.\nPutnici kruzera "Dajmond princes" danima napuštaju karantin\nOvo dvoje srpskih državljana, bračni par Š, na kruzeru su boravili kao turisti, dok preostalo dvanaestroro Srba na brodu radi, odnosno čine posadu.\nZa njih važe potpuno druga pravila, a karantin za njih tek počinje i to kada i poslednji putnik napusti kruzer, što je najavljeno za sutra, 21. februara. To bi značilo da ovo 12 Srba neće neće moći na napusti brod sve do 6. marta, čime će ravno mesece dana provesti zatvoreni na kruzeru.\nBračnom paru Š, koji se sada nalazi na letu za Evropu, Ministrstvo spoljnih poslova Srbije ponudilo je povratak specijalnim letom Vlade Italije, što su oni, iz nepoznatih razloga, odbili.\nPrethodno, kako je izjavio i ministar Ivica Dačić, Ministarstvo je pokušalo da im obezbedi avio karte, ali se ispostavilo da nijedna avio kompanija ne želi da im ih proda.\nZato su ovim našim državljanima, nakon što su odbili da se vrate letom Vlade Italije, predočene sve eventualne prepreke koje ih mogu zadesetiti zbog odluke da na put krenu komercijalnim letom.\nPodsetimo, prva grupa od 500 putnika juče je napustila brod, koji je od 5. februara usidren u blizini japanskog grada Jokohame zbog epidemije koronavirusa (Kovid-19).\nBrod su napustili putnici negativni na testove na virus, od koga je na tom brodu inficirano 545 ljudi.\nOd posledica koronavirusa preminulo je dvoje putnika, starijih državljana Japana.\nBrod-karantin u japanskoj luci najveće je žarište virusa posle Kine.


Rednap: Mančester igra loše, ali im mi poklanjamo titulu\nTrener Totenhema Hari Rednap veruje da najjače ekipe Premijer lige svojim kiksevima i slabim partijama "poklanjaju" novu titulu Mančester junajtedu.\nRednap veruje da će Totenhem već sledeće sezone moći da se bori za trofej Premijer lige, a ističe da su "đavoli" veoma blizu da ga osvoje ove iako ne igraju na visokom nivou.\n"Nema mnogo razlike u samom vrhu. Pet ekipa je veoma blizu i mislim da i igrači to misle. Moj cilj je prvenstvo, ne znam da li drugi veruju u to, možda misle da sam lud, ali ja mislim da je to sasvim moguće. Ove godine praktično poklanjamo titulu Junajtedu, jer su ovo njihova najlošija izdanja u poslednjih nekoliko godina", rekao je Rednap.\nOn je dodao da misli da bi osvajanje titule sa Totenhemom bilo veliko čudo.\n"Onda bih verovatno otišao u penziju", rekao je Rednap.


Kancelarija: Dariji Kisić Tepavčević zabranjen ulazak na KiM - Izazov\nRadio-televizija Srbije\t 10. juna 2021. 23:49\nIstiče se da je prof. Kisić Tepavčević dolazak na Kosovo i Metohiju najavila u svojstvu profesora, a ne u svojstvu ministra.\n"Međutim, vlasti u Prištini večeras su bez ikakvog obrazloženja ili razloga, preko prištinskog oficira za vezu, odbile da prof. Kisić Tepavčević dozvole sutrašnju posetu, kojoj Priština na ovaj način brutalno sprečava odlazak na posao", saopštava Kancelarija.\nIstovremeno, dodaju, bez obrazloženja je odbijena i molba grupe od 39 hodočasnika iz centralne Srbije, koji su za predstojeći vikend želeli da obiđu više svetinja na Kosovu i Metohiji.\n"Po sredi je nastavak brutalnog kršenja postignutih sporazuma o slobodi kretanja i sporazuma o posetama dogovorenih i potpisanih u Briselu između Beograda i Prištine. Skandaloznom politikom zabrana i barijera Priština po ko zna koji put demonstrira svoje anticivilizacijsko opredeljenje i jasno stavlja do znanja da se protivi svemu srpskom", navodi se u saopštenju Kancelarije.\nOčigledno je, naglašavaju, da prištinski političari na čelu sa Aljbinom Kurtijem nemaju valjanu argumentaciju sa kojom bi došli za pregovarački sto u Briselu sledeće nedelje, pa se sada služe ovakvim potezima koji direktno potkopavaju dijalog.\n"Evropska unija kao garant potpisanih sporazuma i posrednik u dijalogu ne sme ostati nema na ovakve jednostrane poteze Prištine i očekujem njihovu jasnu reakciju", navodi se u saopštenju Kancelarije koje potpisuje direktor Petar Petković.


Potpisan memorandum o saradnji sa Evropskim udruženjem studenata prava u Beogradu - Centar za razvoj obrazovanja\nPotpisan memorandum o saradnji sa Evropskim udruženjem studenata prava u Beogradu\nDanas je potpisan memorandum o saradnji Beogradske otvorene škole i Evropskog udruženja studenata prava u Beogradu (ELSA). Ovaj sporazum je institucionalizovao do sada plodotvornu neformalnu saradnju naše dve organizacije, u sferama od zajedničkog interesa.\nELSA je i ranije učestovala u aktivnostima Beogradske otvorene škole, posebno u okviru Centra za razvoj obrazovanja. Predsednik ove organizacije je govorio na okruglom stolu koji je organizovan u okviru projekta “Za odgovornije univerzitete u Srbiji.\nU ime BOŠ-a, memorandum je potpisala generalna direktorka Vesna Đukić, a u ime ELSA-e predsednik Goran Milojević. Kao partnerske organizacije, BOŠ i ELSA će i ubuduće pružati međusobnu podršku u realizaciji aktivnosti.


HomePolitikaZagorka Dolovac predstavila program rada za novi mandat\nZagorka Dolovac (foto RJT)\nKandidat za novi mandat i aktuelni Republički javni tužilac (RJT), Zagorka Dolovac, danas je Komisiji Državnog veća tužilaca (DVT) predstavila Program organizacije i unapređenja rada javnog tužilaštva za period od 2022. do 2028. godine.\nProgram je napisan na 70 strana i objavljen na sajtu DVT, a predstavljanju Programa mogla je da prisustvuje zainteresovana javnost.\nKao prioritete rada Republičkog javnog tužioca, Dolovac je u programu istakla odlučnu borbu protiv kriminala, naročito protiv korupcije, organizovanog kriminala i drugih teških krivičnih dela, uključujući privredni kriminal, pranje novca, oduzimanje imovine proistekle iz krivičnog dela, trgovinu narkoticima, oružjem, ljudima i krijumčarenje ljudi, kao i visokotehnološki kriminal.\nMeđu prioritetima RJT je i povećanje efikasnosti krivičnog gonjenja kroz dalju efikasnu primenu tužilačke istrage, kao i sporazuma o priznanju krivice i oportuniteta.\nTakođe, prioritet je i jačanje međunarodne saradnje, uključujući aktivno učešće u procesu pridruživanja Evropskoj uniji, i brza i efikasna međunarodna pravna pomoć i saradnja, kako u bilateralnim odnosima, tako i kroz evropske i regionalne pravosudne mreže poput Evrodžast-a, Mreže Generalnih tužilaca zemalja Evropske unije, SEEPAG-a i drugih.\nOve prioritete planira da nastavi da sprovodi i u svom budućem radu, uz, kako kaže, otvorenost za nove tendencije i potrebe u borbi protiv kriminala, koje će određivati kao prioritet u koordinaciji sa drugim državnim organima, u skladu sa glavnim strateškim dokumentima i državnim interesom, prenosi Tanjug.\n„Biti republički javni tužilac je odgovoran posao koji zahteva iskustvo u krivičnom gonjenju i rukovođenju, potpunu koordinaciju i odličnu saradnju sa drugim državnim organima, domaći i međunarodni kredibilitet, punu posvećenost i ozbiljan plan”, navela je Dolovac, koja se sada kandiduje za treći mandat.\nOna veruje da je, kako kaže, svojim prethodnim iskustvom, ostvarenim rezultatima, odličnom saradnjom sa drugim državnim organima i koordinacijom u sprovođenju i zaštiti javnog interesa, demonstrirala kapacitet i sposobnost da uspešno rukovodim RJT i javnim tužilaštvom Republike Srbije, te da se nada da će biti u mogućnosti da nastavi odlučnu borbu protiv kriminala, uz jačanje kapaciteta javnog tužilaštva, intenziviranje međunarodne saradnje i posvećeno učešće u izradi i sprovođenju najvažnijih strateških dokumenata Republike Srbije.\n„Nadam se da ću na taj način biti u mogućnosti da nadogradim prethodno ostvareno i još više doprinesem vladavini prava i efikasnom radu pravosuđa, odnosno stvaranju bezbednijeg društva za naše građane, kao i daljem napretku naše države u pristupanju Evropskoj uniji”, zaključila je Dolovac.\nDolovac je na ovoj funkciji od 2010. godine. Drugi mandat joj ističe 31. decembra ove godine.\nUhapšeni osumnjičeni za ubistvo dečaka zbog prepirke u saobraćaju


Ilić: Bilo bi odlično da se prvo ispita imovina političara i tajkuna • Poportal\nIlić je za RTS izjavio da će se imovina ispitivati „na osnovu plana, analize rizika koju napravi direktor Poreske uprave“, kao i da će se to praviti „gotovo na naučnoj osnovi“.\n„Poreska uprava će na osnovu plana, po službenoj dužnosti ispitivati poreklo imovine određenih ljudi„, rekao je Ilić.\nOn je naglasio da je „veoma bitno i da svaki građanin može da uperi prstom, dakle da podnese prijavu, jer građani najbolje znaju ko se i na kakav način obogatio“ i da tako „usmere državne organe“. Kako je rekao, to je „dodatna vrednost zakona“.\nPrema njegovim rečima, bilo kome može da bude ispitivana imovina ako Poreska uprava utvrdi da u njoj „postoji disbalans“, bez obzira da li je to keš, računi, nekretnine, skupe pokretne stvari.\n30 godina Gradskog odbora DS u Požarevcu\nUhapšen u Golupcu zbog nasilja u porodici i nedozvoljenog držanja oružja\nGradonačelnik Grada Požarevca Bane Spasović sa saradnicima obišao radove na nekoliko lokacija\nPoslednje, 34. zasedanje Skupštine grada Požarevca u postojećem sazivu\n26/05/2020 Biljana Petrović


Zloupotreba bolovanja – zakonski okvir i praktični primeri\nMatična stranica / Seminari / Održani / Zloupotreba bolovanja – zakonski okvir i praktični primeri\nPredavač: Advokat Dušan Garašanin, stručnjak za radno i socijalno pravo\nDatum: 14.04.2022. od 10:00h do 14:00h\nIako su Zakon o radu i Zakon o zdravstvenom osiguranju ostavili poslodavcima razne mogućnosti u borbi protiv lažnih bolovanja zaposlenih, ipak je ova vrsta zloupotrebe i dalje u najvećem broju.\nKako se utvrđuje zloupotreba bolovanja?\nKoja je uloga izabranog lekara i nadležnih institucija, da li Vam i kako mogu pomoći u otkrivanju zloupotrebe?\nKoja je pravilna procedura prijavljivanja zaposlenog u slučaju sumnje na zloupotrebu?\nKoji su alternativni načini kontrole odsustva zaposlenih sa rada zbog bolovanja?\nDa li imate pravo na otkaz ugovora o radu zaposlenom koji je na bolovanju?\nKoja su prava i obaveze poslodavca u slučaju postojanja zloupotrebe prava na bolovanje?\nOdgovore na pitanja, pregled sudske prakse, mišljenja nadležnog ministarstva i smernice o pravilnom postupanju u ovim osetljivim situacijama, daće Vam advokat Dušan Garašanin na našem online seminaru.\nVlasnicima preduzeća, direktorima, pravnoj i kadrovskoj službi, HR menadžerima, kao i onima koji su zainteresovani za ovu oblast radnog prava.\nZakon o radu i ostala pravna regulativa\nBolovanje ili privremena sprečenost za rad – obaveza obaveštavanja poslodavca i zakonski rokovi\nPrava zaposlenog tokom bolovanja\nŠta se sve smatra zloupotrebom bolovanja\nKoji su prvi koraci za slučaj sumnje na zloupotrebu bolovanja\nNačini provere bolovanja\nPrava i obaveze poslodavca u slučaju zloupotrebe bolovanja – kontrola bolovanja\nDiplomirao na Pravnom fakultetu Univerziteta u Beogradu i stekao zvanje Master prava za radno i socijalno pravo.\nVišegodišnje bavljenje advokaturom usmerio je u pravcu radnog prava i privrednog prava, kao i u oblasti naplate potraživanja.\nOsnivač je zajedničke advokatske kancelarije Garašanin Bandić Drobac – GBD Law, sa sedištem u Beogradu, koja je usmerena na privredno i poslovno pravo sa posebnim akcentom na radno pravo i zastupanje interesa poslodavaca u dinamičnom sistemu radnih odnosa kakav postoji kod nas.\nDugi niz godina bio je advokat saradnik u jednoj od najvećih advokatskih kancelarija u Srbiji kao član tima za naplatu potraživanja i HR. Poslednjih godina je stalni saradnik i predavač na brojnim seminarima i radionicama u oblasti radnog prava, a predstavljao je i Pravni fakultet Univerziteta u Beogradu na internacionalnom seminaru na temu Protection against dismissal for employees organizovanog pod pokroviteljstvom Evropske platforme za radno pravo, na Univerzitetu u Bordou u Francuskoj.


Značka pobunjenika FARK-a\nPredsednik Kolumbije Huan Manuel Santos izjavio je da je zbog današnjih novih napada pobunjenika opozvao svog glavnog pregovarača s jedinom preostalom pobunjeničkom grupom, Nacionalnom oslobodilačkom armijom (ELN), što je korak nazad u naporima za okončanje poluvekovnog političkog nasilja u toj zemlji.\nSukobi su usledili nekoliko sati posle isteka privremenog obostranog prekida vatre, koji su Ujedinjene nacije, verski lideri i zvaničnici vlade hvalili kao važan napredak u smanjenju nasilja i okončanju konflikta.\nPobunjenici Nacionalne oslobodilačke armije (ELN), kao i predstavnici vlasti, prethodno su izrazili nadu da će biti postignut sporazum o produženju primirja, tokom nove runde mirovnih pregovora koja je danas trebalo da počne u Ekvadoru.\n"Bez objašnjenja, ELN ne samo da je odbio, već je jutros ponovo inicirao terorističke napade. Baš u danu kad je trebalo da počnu novi pregovori", rekao je Santos.\nPredsednik Kolumbije je kazao da je od glavnog vladinog pregovarača Gustava Bela tražio da se odmah vrati iz Kita kako bi "ocenio budućnost procesa" i da je naredio kolumbijskoj vojsci da snažno odgovori na nove agresije.\nManje od sat vremena kasnije, Ministarstvo odbrane Kolumbije je objavilo da su vlasti uhapsile dva pobujenika ELN, osumnjičena za terorizam, pošto su pronađeni s narkoticima i oružjem.\nKolumbijske vlasti su krajem 2016. godine postigle istorijski mirovni sporazum s najvećom pobunjeničkom grupom u zemlji, Revolucionarnim oružanim snagama Kolumbije (FARK), čime je okončan najduži konflikt u Latinskoj Americi.\nFARK je vodio oružanu borbu protiv kolumbijskih vlasti od 1964. godine.


OFK Sinđelić: Pred gašenjem najstariji fudbalski klub u Nišu - JuGmedia\nNakon presude kojom je OFK Sinđelić dužan da isplati bivšem igraču Aleksandru Komadini iznos nešto veći od 30 hiljada evra, iz ovog kluba poručuju da su prinuđeni da prestanu sa radom.\nSudski spor, oko potraživanja bivšeg igrača za polusezonu, između najstarijeg fudbalskog kluba u Nišu i Aleksandra Komadine trajao je više od pet godina. Kako stoji u saopštenju OFK Sinđelić, prethodna uprava kluba potpisala je ugovor sa Aleksandrom po kome je on imao mesečnu platu od 2.850 evra i još 200 evra na mesečnom nivou kao sportski direktor kluba.\nKako u saopštenju navode godišnji budžet kluba je oko 4 miliona dinara, te je suma od 30 hiljada evra približna sumi koju OFK Sinđelić ima za takmičenje tokom cele sezone. Tim povodom Upravni odbor kluba sazvao je sednicu Skupštine kluba na kojoj će biti dve tačke dnevnog reda: Odluka o istupanju kluba iz Srpske lige Istok i Odluka o gašenju kluba.\n“Sadašnja uprava kluba, kada je preuzela klub u martu 2015. godine, nasledila je ogromna dugovanja i uspela da do današnjeg dana izmiri stare dugove u iznosu od preko 5.000.000 dinara prema velikom broju poverilaca”,stoji u saopštenju.\nIz Uprave kluba poručuju da je odgovornost za gašenje kluba na prethodnim upravama koje su, kako navode, svojim neodgovornim ponašanjem zadužile klub preko svake razumne mere.


RAZBIJEN "NOVI ZEMUNSKI KLAN": Beograđani bili u opasnosti, zaplenjene velike količine droge i oružje | Novosti.rs\nNa jednom mestu pronađeno je i zaplenjeno 300 paketića od 100 grama, kao i pištolj.\nRadi se o nasilnoj grupi iz Zemuna, koja se sumnjiči za dilovanje droge, pa postoje operativna saznanja da su učestvovali i u drugim krivičnim delima.\nNa vreme su uhapšeni, pre nego štu su ojačali, a ova grupa u povoju potencijalno je predstavljala veliku opasnost po bezbednost građana.\nU akciji je zaplenjen i pištolj, pa će protiv dvadesetsedmogodišnjeg muškarca biti podneta krivična prijava zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\npolicija hapšenje zaplena MUP droga Zemun heroin\nVALJEVAC Jovan Teodosić (36), rođeni brat proslavljenog košarkaša Miloša Teodosića, svojim najbližima i prijateljima rekao je, saznajemo nezvanično, da nisu tačne optužbe I. R. (43) bivše radnice u računovodstvu hotela "Crni vrh" na Divčibarama, u kom je direktor, da je 4. decembra 2019. godine pokušao da je napastvuje.\nPRESUDOM Višeg suda u Požarevcu, Dragoslav Milošević (54) iz Trnjana osuđen je na šest meseci zatvora, uslovno na godinu dana, a Srećko Virijević (44), takođe iz Trnjana, na sedam meseci, uslovno na godinu dana, zbog nasilničkog ponašanja.